text:
14-nji oktýabrda “Mizan” täjirçilik merkeziniň mejlisler zalynda Türkmenistan bilen Belarus Respublikasynyň arasynda ikitaraplaýyn hyzmatdaşlyk gatnaşyklaryny mundan beýläk-de çuňlaşdyrmaga we giňeltmäge, hyzmatdaşlygyň täze mümkinçiliklerini öwrenmäge bagyşlanan türkmen-belarus işewürler maslahaty geçirildi. Bu barada «Нейтральный Туркменистан» gazeti habar berdi.
Ýurdumyzyň Söwda-senagat edarasynyň we Belarus Respublikasynyň Türkmenistandaky ilçihanasynyň bilelikde guran duşuşygyna gatnaşmak üçin Belarusuň döwlet düzümleriniň, Söwda-senagat edarasynyň sebit wekilhanalarynyň ýolbaşçylaryndan ybarat wekiliýet türkmen paýtagtyna geldi, şeýle hem wekiliýetiň düzüminde iri hususy kompaniýalaryň we kärhanalaryň ýolbaşçylary bar, şol kompaniýalar ykdysady işiň dürli ugurlaryna ýöriteleşdirilendir.
Türkmen tarapyndan duşuşyga Ykdysadyýet we ösüş, Nebitgaz senagaty we mineral serişdeler, senagat, Gurluşyk we binagärlik, Jemagat hojalygy, Söwda we daşary ykdysady aragatnaşyklar, Dokma senagaty ministrlikleriniň, “Türkmenawtoýollary”, “Türkmengaz” döwlet konsernleriniň, “Türkmenhaly” we “Türkmenobahyzmat” döwlet birleşikleriniň, Döwlet haryt-çig mal biržasynyň, Söwda-senagat edarasynyň wekilleri, şeýle hem Türkmenistanyň Senagatçylar we telekeçiler birleşmesiniň agzalary gatnaşdylar.
Mälim bolşy ýaly, Türkmenistan bilen Belarus Respublikasynyň däbe öwrülen köpugurly hyzmatdaşlygy strategiki häsiýete eýe bolup, özara bähbitlere hem-de häzirki döwrüň ýagdaýlaryna laýyk gelýär. Muňa iki ýurduň arasyndaky haryt dolanyşygynyň ösüş depginleri, bilelikdäki taslamalary üstünlikli durmuşa geçirilmeginde iri belarus kompaniýlarynyň türkmen bazarynda işjeň iş alyp barmagy hem şaýatlyk edýär.
Işewürler maslahatynyň barşynda Türkmenistanyň we Belarusuň ykdysady gazananlary, özara bähbitlere laýyk gelýän uzakmöhletleýin hyzmatdaşlyk üçin açylýan mümkinçilikler baradaky wideofilmler görkezildi.
Maslahatyň çäklerinde döwlet düzümleriniň we işewürler toparlarynyň wekilleriniň arasynda duşuşyklar hem-de gepleşikler geçirildi, olaryň barşynda özara bähbitli hyzmatdaşlygy giňeltmek meseleleri ara alnyp maslahatlaşyldy.
Surata düşüren Kakamyrat Geldiýew.
Türkmen-belarus işewürler maslahaty geçirildi
14-nji oktýabrda “Mizan” täjirçilik merkeziniň mejlisler zalynda Türkmenistan bilen Belarus Respublikasynyň arasynda ikitaraplaýyn hyzmatdaşlyk gatnaşyklaryny mundan beýläk-de çuňlaşdyrmaga we giňeltmäge, hyzmatdaşlygyň täze mümkinçiliklerini öwrenmäge bagyşlanan türkmen-belarus işewürler maslahaty geçirildi. Bu barada «Нейтральный Туркменистан» gazeti habar berdi.


c: text/html

text:
Bildiriş sany: jemi 11150, geçen 30 günde 3645, geçen 24 sagatda 241
Satlyk harytlary nirede reklama etmeli?
Herkim durmuşynda birzatlar satmaly bolandyr ýa-da indi satmaly bolar. Öňler satmak isleýän harydymyzy tanyşlarymyza aýdardyk ýada maşyn satjak bolsak bazara çykarardyk. Indi bolsa internetiň giňden ýaýramagy bilen satlyk uludyr kiçi harytlarymyzy internetde goýýarys. Häzirki wagtda internetde reklama diýlende iki şekil has köp ulanylýar.
Birinjisi Internetdäki mugt reklama saýtlary, ikinjisi line reklama akkauntlary. Her ikisiniňem öz aýratynlyklary bar we ikisiniňem netijesi gowy. Geliň hersiniň amatlyklaryna ( + plýus) we kemçiliklerine ( – minus) seredeliň.

robotstxt: allowed

filter: keep


text:
Maglumatlary alyşmak
Maglumatlary alyşmak üçin GS1 standartlary
Anyklaýyyş standartlary, maglumatlary toplamak standartlary we habarlary elektron alyşmak üçin interfeýs standartlary, olar bilelikde özara hereket etmek üçin mümkinçilik döreden standartlar bolup, haryt ibermegiň hatarlarynyň ähli derejeleri boýunça maglumatlaryň bökdençsiz hereketini şertlendirýär.
GS1 ulgamynda alşyp bolýan maglumatlaryň üç görnüşi bardyr:
EDI (Geleşik boýunça maglumatlar)
Önüm boýunça maglumatlary alyşmak (Esasy maglumatlar)
Maglumatlary Sinhronlaşdyrmagyň Global Ulgamy(GDSN)


text:
«Türkmen iti» atly kinologiýa (kinologiýa ─ itler, olaryň tohumlary, olary ösdürip ýetişdirmek we peýdalanmak baradaky ylymdyr) kluby Aşgabatda tohum itleriň sergisini guramagy meýilleşdirýär. Gözden geçirilişiň esasy gahrymany elbetde, hemmeleriň söýgüli alabaýy bolar. Şeýle hem bu sergide nemes owçarkasydyr yzçy itler we dürli görnüşli beýleki itler tomaşaçylara görkeziler.
Bu serginiň şu ýylyň aprel aýynda «Dagdan» stadionynda geçirilmegi göz öňüne tutulýar. Klubyň direktory Wepa Darganaýewiň aýtmagyna görä, aprel aýy bu çäräni geçirmek üçin amatly hasaplanylýar. Mart aýyndaky ýagyşlardan soňra, itleriň ýaz tüýlerini täzelemegine çenli ýeterlik wagt bolýar. Bu aýda alabaýlar hem, beýleki tohum itler hem tomaşaçylar köpçüliginiň öňünde öz gözelliklerini görkezerler. «Türkmen iti» kluby 1992-nji ýylda döredilip, Orta Aziýa goýun itleriniň, şeýle hem olaryň ilki başdaky keşpleriniň we gylyklarynyň biziň ýurdumyzyň çäginde halkara kinologiýa derejesine girizilmegi üçin uly goşant goşdy.
Asyrlaryň dowamynda türkmen halky alabaýlary ösdürip ýetişdirmek üçin kyn usullaryny işläp düzdi. Klubyň esasy ýörelgesi öz eýesine wepaly, akylly, çydamly itleriň bu görnüşini ýetişdirmekde seýrek däpleri yhlas bilen dowam etdirmäge we olary gorap saklamaga gönükdirilendir.
Materialy “www.orient.tm” saýtynyň maglumatlary esasynda taýýarlan Goçmyrat ORAZBERDIÝEW, žurnalist.


text:
Hytaý Eýran bilen baglaşylan ýadro ylalaşygyny ykrar edýändigini tassyklap çykyş etdi we Tähranyň nebit eksportunyň üçden bir bölegini satyn almagyny dowam etdirjekdigini belledi.
Hytaýyň daşary işler ministri Geng Şuang “biz ABŞ-nyň bu kararyna gynanç bildirýäris” diýdi.
ABŞ-nyň Eýranyň ýadro programmasyny çäklendirmek boýunça 2015-nji ýylda gol çekilen ylalaşykdan çykmak kararyna garamazdan, Tähran bilen ylalaşyga gol goýan beýleki dünýä ýurtlarynyň hatarynda Hytaýyň hem dokumenti ykrar edýändigini aýdýan wagtynda Saud Arabystany Waşingtonyň kararyny goldap çykyş etdi.
Eýranyň regiondaky bäsdeşi Saud Arabystany ABŞ-nyň ylalaşykdan çykmagyny makullady we sanksiýalaryň dikeldilen ýagdaýynda Tähranyň nebit eksportynyň azalmagynyň öwezini öz nebiti bilen dolmaga taýýarlyk bildirdi.


text:
DermMatch_Türkmenistan
Siziň saçlaryňyz inçe hem seýrek?
DermMatch siziň saçlaryňyz gür hem galyň!
DermMatch (Дерматч)- bu kosmtik serişde inçe saçlaryň, olaryň seýrek düşen ýerlerinde ( kel, sakar, açylan, çapyk we ş.m. ) gür hem galyň etmek üçin niýetlenen. Amerikada bu serişde hair loss concealer (sakaryň gizleýjisi) atlandyrylýar, Orsýetde – (saçlaryň galyňdyrjysy) diýilýär (загуститель волос).
DermMatch saçlaryň galyňdyrjysy ulanyş usuly barada, video seredip alyň!
şu gün DermMatch Orsýetde almak mümkin! Bu önüm bilen erkekler hem aýallar ulanyp biler. ABş-da örän abraýly guramalar DermMatch maslahat berýärler: American sakarlar assosiasiýasy, (American Hair Loss Association) we saçlaryň dikeltmegi boýunça Halkara Hirurglar birleşigi (International Alliance of Hair Restoration Surgeons). Bu guramalaryň tarapyndan gaty kyn ýokary baha we tassyklama almak.
DermMatch nähili işleýär ?
Islendik kellesiniň sakar hem seýreklenen ýerlerinde gür hem galyň saçlaryň effectine 2 factor boýunça hasaba ýetirilýär; 1) saçlaryň tonuna kelläniň hamyny sähel reňkini tutuk edilýär, 2) önümiň substansiýasy saçlaryň köklerini özüni büreýär, olary galyňlap. Birnäçe minudyň içinde effectiň netijesi ýetilýär.
DermMatch nähili gowulyklary bar?
- DermMatch- bu örän sada hem effectiv cosmetic çözmesi;
- Kellesiniň hamyna hem saçlaryna çygly applicator( sponz) bilen ýetirilýär;
- Suwdan gorkanok (deňizde düşseň bolýar, basseýnede hem başga howdanda);
- Derden gorkanok (fitness hem bodibilding bilen meşgullansaň bolýar);
- Gardan, ýagyşdan hem günden gorkanok;
- Daranmakdan gorkanok (saçy rejeläp goýmak üçin fen hem greben ulanmak bolar )
- DermMatch erkekler , aýallar hem-de çagalar üçin bütinleý howpsuzdyr. Onuň düzüminde çygjarmak komponentler bar, kelläniň hamasyna peýdaly;
- Ýeňillik bilen ähli şampunlar bilen ýuwulýar;
- Bir diski 6-8 aýa ýetýär!
Goşmaça alynýan effecti?
Umumy saglyk, kelläň hamy hem-de saçlar üçin goşmaça alynýan effectler ýok! Ýone birnäçe görkezmeler bar:
- Saçlary göçeriňden soň DermMatch 10 gün geçinden soň ulanmak görkezilýär.
- DermMatch saçlaryň bejermegiň prosessinde losýon hem syvorotkaň daşky ulanyş usulyndan bir sagat geçenden soň ulanmak bolýär.
DermMatch-yň baglaşmasy:
Bu iň ekonom saçlaryň gallyňdyrjysynyň arasynda ,haçanda döredilen bolsa! Bu öz kategoriyasynda iň govy serişde. Ideal gatnaşyk: baha-hil. Edil şu wagt zakaz ediň !
Zakazy nähili etmeli?
Siz zakazy şu saýtda www.dermmatch.su edip bilersiňiz. Siziň zakazyňyz 14-28 günüň içinde poçdadan getirirler (bu gümrükhana gullugynyň işiniň tizliginden bagly bolar). Zakaz tölegini edil şol saytda bank kartasy bilen edip bilersiňiz. Ýa-da başga töleg usuly saýlap biliner. Şeýle hem “Zolotaya korona”, “Yunistrim”, «Western Union» we başga geçirme kabul edilşik mümkinçiligi bar.
Zakazy resmileşdirmek barada, gysga instruksiýasyny görüp alyň.


text:
27 Aralık 2016 Salı
Ýokary Tehnologiki Önümçiligi
ÝET: ýokary tehnologiki önümçiligi öňe sürmek.
Bu günki gün Türkmenistanda ykdysadyýetiň öňdebaryjy pudaklaryny döwrebaplaşdyrmak, tehniki we tehnologiki taýdan özgertmek boýunça maksatnamalaýyn çäreler işjeň durmuşa geçirilýär. Munuň aýdyň mysaly hökmünde ýangyç-energetika toplumyny aýtmak bolar. Bu pudakda çig maly eksport etmek bilen bir hatarda ýokary goşulan bahaly önümleri öndürýän ýokary tehnologiki önümçiligi ýola goýmaklyga hem aýratyn üns berilýär.
Çig mal tygşytlaýjy öňdebaryjy tehnologiýalardan peýdalanmak bilen Watanymyzyň senagatynyň öňbaşçysy — Türkmenbaşynyň nebiti gaýtadan işleýän zawodlar toplumy ýerli hem daşary ýurtly sarp edijiler tarapyndan uly isleg bildirilýän önümleriň onlarça görnüşini öndürýär. Şolaryň hatarynda – ýokary oktanly awtomobil ýangyjy, awiasion we tehniki kerosin, gidroarassalaýjy dizel ýangyjy, suwuklandyrylan gaz, nebit koksy, polipropilen, dizel hem-de uniwersal ýaglaryň giň toplumy, ýol we gurluşyk bitumy we ş.m.
Polimer öndürýän iri önümçilikleri we olardan dürli görnüşli harytlary taýýarlaýan kärhanalary gurmak ýerli nebithimiýany ösdürmegiň möhüm ugry bolup durýar. Häzirki wagtda TNGIZT-da iýmit we beýleki önümleri örtmek üçin giňden peýdalanylýan polipropilen örtgülerini öndürýän zawodyň gurluşygy dowam edýär. Onuň kuwwatlylygy ýylda 20 müň tonnadan gowarak önüme barabar bolar.
Şeýle hem TNGIZT-da haýalladylan kokslaýyş desgasyny we gudrony deasfaltlaýjy blogy öz içinde alýan häzirki zaman toplumy gurulýar. Nebit koksy bazarlarda giňden peýdalanylýar. Ol gara we reňkli elektrometallurgiýada, elektrodlary öndürmekde ýangyç we reagent hökmünde peýdalanylýar. Deasfaltlaýjy tehniki motor ýaglaryny we ýokary oktanly awtomobil benzinlerini almakda gymmatly çig mal bolup durýar.
Haýalladylan kokslaýyş desgasy we gudrony deasfaltlaýjy blogy şeýle hem dizel we peç ýangyçlaryny öndürmek üçin hem köp sanly düzüm böleklerini öndürmäge ýardam eder. Önümçilikde galýan asfalt we şepbik bolsa ýokary hilli ýol bitumlaryny öndürmekde peýdalanylar. Bu bolsa Türkmenistandaky giň möçberli ýol gurluşyk işlerinde diýseň ähmiýetlidir.
2015-nji ýylda Seýdiniň nebiti gaýtadan işleýän zawodynda ýol bitumyny öndürýän desga işe girizildi. Bu desga nebit çig malynyň wisbrekingi esasynda işleýän Türkmenistanda ilkinji desgadyr. Ol bolsa nebiti geçirmekde we ondan nebit önümleriniň esasylaryny öndürmek üçin zerur bolan düzüm böleklerini almakda galýan agyr nebit galyndylaryny gaýtadan işlemäge ýardam edýär.
Türkmenistanda tebigy gazyň ägirt uly ätiýaçlyklarynyň bolmagy ýurduň gazhimiýa pudagynyň hem ösmegini şertlendirýär. Netijede, Ahal welaýatynda tebigy gazdan Ýewro – 5 kysymly benzin öndürýän zawodyň gurluşygy alnyp barylýar. Hazaryň kenarynda Gyýanly şäherçesinde ýyllyk kuwwaty 386 müň tonna polietilena we 81 müň tonna polipropilene deň bolan gazhimiýa toplumy gurulýar. Granulirlenen polipropilen we polietilan dünýä bazarlarynda ýokary bahadan peýdalanýar.
Tebigy gazy has çuňlaşdyryp hem-de toplumlaýyn gaýtadan işlemeklige, onuň netijesinde alynýan önümleriň eksportyny artdyrmaklyga ähmiýet bermek bilen Türkmenistan diňe bir tebigy gaz hem çig nebit ýaly başlangyç energiýa serişdeleriniň bazarynda däl, eýsem, has girdejili bolan gazhimiýa bazarynda hem öz mynasyp ornuny eýelär.
Kaydol: Kayıt Yorumları (Atom)


text:
Täze şäherçe «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin Milli maksatnamasynyň» çäklerinde guruldy. Ýaşaýyş jaýlarynyň gurluşygy, ulag düzüminiň, saglygy goraýyş ulgamynyň, bilimiň, medeniýetiň, telekeçiligiň, oba hojalygynyň ösdürilmegi, sebitleriň senagat taýdan ösüşiniň möhüm ugry bolan täze senagat kärhanalaryny döretmek boýunça maýa goýum taslamalaryň durmuşa geçirilmegi we täzeçil kuwwatlyklaryň artdyrylmagy bu maksatnamanyň möhüm ugry bolup durýar.
Şeýle hem toplumlaýyn häsiýet hem-de bitewülik maksatnamanyň esasy aýratynlygydyr. Onda öňe sürülýän düzgünler we wezipeler biri-biri bilen berk baglanyşykly. Şunuň bilen baglylykda, olar ähmiýeti taýdan tapawutlanman, eýsem, sebitler üçin şähergurluşyk ýörelgesiniň esasyny emele getirýär. Çünki ýaşaýyş jaýyny gurmak, oňa suw ulgamyny, gaz we elektrik geçirijileri eltmek derwaýys mesele bolup durýar. Adamlar amatly ýaşaýyş bilen bir hatarda daşky gurşawyň gözelligine aýratyn ähmiýet berýärler. Şunlukda, häzirki döwürde şäher bilen obanyň arasyndaky tapawut azalýar. Saglygyňy goramak, bilim almak, ýaşaýyş jaýyny edinmek her bir raýat üçin elýeterli boldy. Hormatly Prezidentimiz Gurbanguly Berdimuhamedowyň belleýşi ýaly, raýatlaryň islegleriniň kanagatlandyrylmagy ugrunda durmuş goldawy zerur bolup durýar.
Ýurdumyzda obalaryň we şäherleriň peýda bolmagy diňe bir halkymyzyň ýaşaýyş-durmuş şertleriniň gowulandyrylýandygyny däl, eýsem, täze iş orunlarynyň döreýändigini, sebitleri ösdürmegiň ykdysady we maýa goýum gurallarynyň kämilleşdirilýändigini alamatlandyrýar. Bu wezipe hormatly Prezidentimiz Gurbanguly Berdimuhamedowyň hemişelik üns merkezinde saklanýar.
...Ir bilen döwlet Baştutanymyz dikuçarda paýtagtymyzdan Ahal welaýatynyň Ak bugdaý etrabyna tarap ugrady.
Biraz wagtdan milli Liderimiziň dikuçary täze Bereketli zaman şäherçesiniň ýakynyndaky meýdança gondy. 400 hojalyga niýetlenen täze ýaşaýyş toplumy Köpetdagyň eteginde, Aşgabat — Mary ulag ýolunyň ýakynynda ýerleşýär.
Şanly waka mynasybetli bu ýere ýurdumyzyň Mejlisiniň Başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň, ministrlikleriň we pudak edaralarynyň ýolbaşçylary, Ahal welaýatynyň häkimi, köpçülikleýin habar beriş serişdeleriniň ýolbaşçylary, jemgyýetçilik guramalarynyň wekilleri, täze jaýa göçüp gelenler we baýramçylyk dabarasyna gatnaşmak üçin ýurdumyza gelen myhmanlar ýygnandylar.
Dabara gatnaşyjylar hormatly Prezidentimizi uly ruhubelentlik bilen garşyladylar. Döwlet Baştutanymyz täze şäherçä gidýän ýoluň ugrunda gurlan ajaýyp desga tarap ugrady. Medeniýet we sungat ussatlarynyň, Ahal welaýatynyň döredijilik toparynyň belent ruha beslenen aýdym-sazly, tansly çykyşlary bu ýerde guralan dabara özboluşly öwüşgin çaýdy.
Hormatly Prezidentimiz bu ýere ýygnananlaryň şowhunly el çarpyşmalary bilen täze şäherçäniň toý bagyny kesdi. Milli ýörelgeler nazara alnyp, adamlaryň amatly ýaşaýşy üçin ähli zerur şertleri özünde jemleýän Bereketli zaman şäherçesi açyldy.
Döwlet Baştutanymyz egindeşleri bilen bilelikde awtobusda täze şäherçä tarap ugrady. Ýoluň ýakasyna çykan oba adamlary, ýaşlar hormatly Prezidentimizi mübärekläp, amala aşyrýan beýik işleri üçin milli Liderimize alkyş sözlerini aýtdylar. Bu ýerde ak öýler oturdylyp, olaryň ýanynda toý gazanlary atarylypdyr. Ondan aňyrrakda türkmen itleri bilen goralýan içi goýunly ýataklar bar. Arwana düýeler halkymyzyň çarwadarlyk däplerine ygrarlydygyny alamatlandyrýar. Ähli ýerde aýdym-sazyň sesi belentden ýaňlanýar, milli däp-dessurlar, folklor çykyşlary ýaýbaňlandyryldy. Täze şäherçäniň ýakasyndaky pagta meýdanlarynda ýygym depgini birjik-de gowşamaýan depginde alnyp barylýar...
Şu günler bu ýerde pagta ýygymy gyzgalaňly dowam edýär. “Ak altynyň” esasy hasylynyň maşynlar bilen ýygnalýandygyna garamazdan, tohumlyk pagtanyň ösdürilip ýetişdirilýän ýerlerinde el ýygymy ýola goýlupdyr. Şeýle usulda ýygnalan hasyl iň gymmatly, arassa hem-de ýokary hilli hasyl hasaplanylýar.
Ýurdumyzyň gülläp ösmegine, azyk bolçulygynyň döredilmegine mynasyp goşant goşýan oba zähmetkeşleriniň, daýhanlaryň durmuş derejesiniň ýokarlanmagy, obalaryň ýaşlar we tutuş ilatymyz üçin özüneçekiji bolmagy, telekeçilik işiniň ýola goýulmagy ugrunda ähli zerur şertler üpjün edilýär. Şeýle hem milli Liderimiziň başlangyjy bilen amala aşyrylýan obasenagat toplumyndaky özgertmeler we oba ýerleriniň durmuş derejesini ýokarlandyrýan toplumlaýyn maksatnama täze maşgalalaryň döremegine we olaryň berkemegine, köp çagaly maşgalalara goldaw berilmegine, ýokary hünärli işgärleriň taýýarlanmagyna gönükdirilendir.
Üç ýylyň dowamynda Ak bugdaý etrabynyň bu künjeginde giň köçeleri we ýanýodalary, ýaşaýyş-durmuş we inženerçilik ulgamlary bolan döwrebap ýaşaýyş jaýlar toplumy döredi. Bu ýerde bir gatly ýaşaýyş jaýlarynyň 140-sy üç otagly, 130-sy dört otagly we ýene şonçasy bäş otagly jaýlardyr. Ähli desgalarda aňrybaş amatlyklar we oňyn şertler döredilipdir.
Döwlet Baştutanymyz awtobusdan şäherçäniň edara binasyny, onuň garşysynda ýerleşen Medeniýet öýüni synlady. Şäherçäniň medeniýet ojagy “Galaly göz” hojalyk jemgyýeti tarapyndan bina edildi. Onda 200 orunlyk tomaşaçy zal bolup, ýerli ilatyň dürli dabaralary, baýramçylyklary, döredijilik sapaklaryny geçirmekleri, kitap okamaklary, metbugat serişdeleri bilen tanyşmaklary, çeperçilik ukyplaryny ösdürmekleri üçin ähli zerur şertler bar.
Oba ýerlerinde milli medeniýet, halkymyzyň däp-dessurlary, halk döredijiligi, maşgala gymmatlyklary nesilden-nesle geçirilip, üýtgewsiz görnüşde saklanypdyr. Bereketli zaman şäherçesinde Medeniýet öýüniň açylmagy bilen milli mirasy öwrenmek we wagyz etmek, halk döredijiligini ösdürmek hem-de täze zehinleri ýüze çykarmak üçin oňyn şertler emele geldi.
Saglyk öýi täze şäherçäniň ähmiýetli binalarynyň birine öwrüldi. Köpugurly saglyk öýünde näsaglara anyklaýyş we maslahat beriş bilen bir hatarda döwrebap lukmançylyk hyzmatlarynyň giň görnüşi hödürlenýär. Onda dürli ugurlar boýunça bejeriş-öňüni alyş otaglary hereket edýär. Bu ýerde lukmançylyk tehnikasyny öndürýän dünýäniň öňdebaryjy kompaniýalarynyň enjamlary, döwrebap ülňülere laýyk gelýän serişdeler ornaşdyrylypdyr.
Hyzmatlar öýi hem şäherçäniň ilatyna dürli hyzmatlary hödürleýär. Ýeri gelende aýtsak, bu ýerde ýola goýulýan hyzmatlar ýokary hünär derejesine laýyk gelip, onda beýleki hyzmatlar bilen bir hatarda hojalykda ulanylýan dürli tehnikalary abatlamak işi ýola goýlupdyr. Hyzmatlar öýünde egin-eşikleri tikmek we abatlamak, aýakgap bejermek üçin niýetlenen ussahanalar bar. Geljekde hyzmatlar öýüniň binýadynda ýokary synp okuwçylaryny tikinçilik we nagyş çekmek işi boýunça okatmak, milli sowgatlyk önümleri öndürmek göz öňünde tutulýar.
Bereketli zaman şäherçesiniň ýakynynda awtobus saklandy. Şol pursatda elleri gülli şadyýan çagalar döwlet Baştutanymyzyň ýanyna ylgaşyp geldiler. Olar hormatly Prezidentimizi uly ruhubelentlik bilen garşylap, bagtyýar zamana bagyşlanan goşgulary okap berdiler. Milli Liderimiz çagalar bilen gysgaça söhbetdeş boldy.
Hormatly Prezidentimiz Gurbanguly Berdimuhamedow täze ýaşaýyş toplumy bilen tanşyp başlaýar. Bu toplum ýurdumyzyň sebitleriniň düýpli özgerdilýändiginiň aýdyň subutnamasydyr. Çeper höwesjeňleriň we sungat ussatlarynyň, folklor we çagalar toparlarynyň şowhunly çykyşlary milli Liderimiziň paýhasly ýolbaşçylygynda ösüşleriň we beýik ýeňişleriň belentliklerine tarap ynamly gadam urýan mähriban Watanymyza bolan söýginiň senasy bolup ýaňlandy.
Döwlet Baştutanymyz folklor çykyşlary ýaýbaňlandyrylan ýaşaýyş jaýlaryna tarap ugrady. Täze jaýlara göçüp gelmek bagty miýesser eden maşgalalar milli Liderimizi mähirli garşylaýarlar. Şonda bagtyýar maşgalalaryň biri döwlet Baştutanymyzy hormatly myhman hökmünde täze jaýa girmegi haýyş edýär.
Hormatly Prezidentimiz Gurbanguly Berdimuhamedow täze jaýyň howlusyna girdi. Bu ýerde ulag garažy, telär we çörek bişirmäge niýetlenen tamdyr bar. Onuň mellek ýerinde bag ekmäge ýa-da gök ekin ösdürip ýetişdirmäge mümkinçilik döredilipdir.
Howlynyň töründe oturan eneler milli Liderimizi mähirli garşyladylar. Olar döwlet Baştutanymyz bilen bolan söhbetdeşlikde täze şäherçäniň ilaty üçin ajaýyp sowgat bolan täze ýaşaýyş jaýlary üçin hoşallyk bildirdiler.
Şeýle hem bu ýerde baýramçylyk tagamlary taýýarlanylýar. Ýene bir zenan howluda gurlan tamdyrda çörek ýapýar. Döwlet Baştutanymyza tamdyrdan ýaňy çykan çörek hödür edildi. Hormatly Prezidentimiz çörekden dadyp, tamdyrdan çykan çöregiň tagamynyň juda aýratyndygyny belledi.
Howludaky hojalyk desgalarynyň hatarynda öýüň ýylylygyny we gyzgyn suw akymyny üpjün edýän özbaşdak ýyladyjy desga bar.
Hormatly Prezidentimiz Gurbanguly Berdimuhamedow jaýa girip, onuň abadanlaşdyrylyşy we bezeg aýratynlyklary bilen tanyşdy. Döwlet Baştutanymyz öý eýelerini täze jaý toýy bilen gutlap, olaryň hal-ahwallary bilen gyzyklandy.
Öý eýesi Resul Pazylow ekerançylyk däbini dowam edýän ýaş kärendeçidir. Täze öýüň eýeleri halkymyz hakynda yzygiderli alada edýändigi, ýerli ilata döwrebap şertleriň üpjün edilmegi ugrunda zerur mümkinçilikleriň döredilýändigi üçin milli Liderimize hoşallyk bildirdiler.
Resul Ak bugdaý etrabynyň Täze durmuş obasynda doguldy, obadaky orta mekdebi tamamlandan soň, “Ahalnebitgazgözleg” müdirliginde işledi. Bir ýyl mundan ozal ol etrabyň “Gäwers” daýhan birleşiginde kärendeçi bolup işe başlaýar.
Ol ýetginjek döwründen kakasyna we atasyna kömek edip işläp başlaýar. Onuň atasy we babasy oba hojalyk önümçiligi boýunça işläpdirler. Olaryň biri ekerançy, beýlekisi bolsa mirap bolupdyr. Şeýlelikde, zähmet çekmek Resul we onuň dogany Röwşen üçin asylly endige öwrüldi. Olaryň gyz jigisi Mähri bolsa şepagat uýasy bolup işleýär.
Agzybir türkmen maşgalasynyň agzalary milli Liderimize ykbalyny ýagtyldan häzirki taryhy eýýama bolan buýsançlaryny, öz bagtyýarlyklaryny, döwrüň ajaýyplygyny gürrüň berdiler. Çagalar bolsa mähriban Watanymyza we maşgalanyň şatlygyny goşalandyran döwlet Baştutanymyza bagyşlanan goşgularyny okadylar.
Döwlet Baştutanymyz öý eýeleri bilen giň aşhanada çaý başynda durmuş ulgamy barada söhbet etdi. Milli Liderimiz Gurbanguly Berdimuhamedow kärendeçiniň iş şertleri, olaryň ulanýan tehnikalary bilen gyzyklandy. Şeýle hem ätiýaçlyk şaýlar we zerur serişdeler bilen üpjünçiligi barada sorady. Gürrüňdeşlikde kärendeçiler özleriniň öndürýän önümleri we ýyllyk gazançlary barada höwes bilen gürrüň berdiler.
Eger yhlasly işleseň, girdejiň hem şoňa göräräk bolýar diýip, maşgalabaşy aýtdy. Şeýle hem ol iş öndürijiligini ýokarlandyrmak maksady bilen, hususy traktor edinendigini habar berdi. Ulag edinmegiň uly baýlyk hasaplanan döwürleriniň bolandygyny belläp, milli Liderimiz häzirki döwürde oba ýerlerinde diňe ýeňil awtomobiliň däl, eýsem, hususy traktoryň hem bardygyny aýtdy.
Ýurdumyzda daýhanlaryň amatly ýaşaýyş jaýlary bilen üpjünçilik meseleleri oňyn çözülýär. Ozalky döwürde jaý nobatynda onýyllyklaryň dowamynda durulýan bolsa, häzirki döwletimiz ýeňillik karz serişdeleriniň hasabyna, jaýyň umumy bahasyny 30 ýylyň dowamynda üzmek şerti bilen, raýatlara ýaşaýyş jaýlaryny berýär.
Obalaryň we şäherçeleriň keşbi tanalmaz derejede özgerdi. Ýaşulular ozalky oba dükanlary, olaryň boş tekjeleri barada gürrüň berdiler. Iň zerur harytlar üçin hem şähere gitmeli bolýardy. Indi bolsa obalarda islän zadyňy satyn alyp bolýan kaşaň söwda merkezleri gurulýar. Durmuş hyzmaty ulgamy şäher derejesine çykdy — diýip, oba ýaşulular nygtadylar.
Döwletimiziň oba zähmetkeşleri we obasenagat toplumyna öňdebaryjy tehnologiýalary ornaşdyrmak hakynda hemmetaraplaýyn alada etjekdigini aýdyp, milli Liderimiz oba hojalyk ekinleriniň hasyllylygyny, daýhanlaryň abadançylyk derejesini ýokarlandyrmaga gönükdirilen maksatnamalaýyn çäreleriň durmuşa geçirilýändigini belledi. Şeýle hem hormatly Prezidentimiz Gurbanguly Berdimuhamedow oba zähmetkeşleriniň durmuşy üçin ähli zerur şertleri döretmek, olary döwrebap tehnikalar, dökünler, suw bilen üpjün etmek, şeýle hem Türkmenistanda ýaramly önümleriň önümçiligini ýokarlandyrmak işlerine yzygiderli üns beriljekdigini aýtdy.
Ýurdumyzyň Garaşsyzlygynyň 25 ýyllyk baýramçylygyna taýýarlyk hakyndaky gürrüňi gozgap, maşgalabaşy täze şäherçäniň açylmagynyň Ahal welaýatynyň zähmetkeşleri üçin milli Liderimiziň ajaýyp toý sowgadydygyny aýratyn nygtady.
Soňra hormatly Prezidentimiz Gurbanguly Berdimuhamedow täze jaý bilen tanşyp, onuň otaglarynyň ýerleşdirilişine ýokary baha berdi. Jaýda giň myhman otagy, umumy otag, aýratyn geýim asylýany we suwa düşülýäni bolan ýatylýan otaglar, aşhana, şeýle hem hojalyk desgalary bar. Jaýyň bezeginde häzirki zaman döwrebap serişdeleri ulanylypdyr.
Döwlet Baştutanymyz täze jaý bilen tanyşlygyň barşynda otaglaryň birinde dürli oýunlara güýmenýän çagalar bilen söhbetdeş boldy we olaryň okuwlary, islegleri bilen gyzyklandy. Körpeler hormatly Prezidentimize goşgy okap berdiler. Zenanlaryň biri oba adamlary üçin ähli zerur şertleriň döredilmegi, ýaş nesilleriň döwrebap terbiýesi ugrunda edýän aladasy hem-de şol aladanyň netijesi bolan döwrebap jaý üçin döwlet Baştutanymyza maşgala agzalarynyň adyndan hoşallyk bildirdi.
Hormatly Prezidentimiz täze jaýa göçüp gelenler bilen hoşlaşyp, sebitleriň mundan beýläk-de döwrebaplaşdyrylmagy we durmuş-ykdysady düzüminiň ösdürilmegi ugrunda maksatnamalaýyn çäreleriň durmuşa geçiriljekdigini aýtdy. Hormatly Prezidentimiz bagtyýar maşgala agzalaryna abadançylyk, uly üstünlik arzuw edip, şanly waka mynasybetli gymmat bahaly sowgatlary gowşurdy.
Milli Liderimiz Gurbanguly Berdimuhamedow halkyň abadançylygy ugrundaky aladanyň döwlet syýasatynyň ileri tutulýan ugurlarynyň biridigini belläp, adamlaryň amatly ýaşaýşy üçin ähli zerur şertleriň üpjün edilmegine aýratyn ähmiýet berilýändigini aýtdy. Munuň özi halkymyz üçin amatly ýaşaýyş şertleriniň döredilmeginde, ilatly ýerleriň toplumlaýyn we sazlaşykly ösüşine gönükdirilen täze şähergurluşyk tejribesinde has-da äşgär duýulýar.
Hut şonuň üçin-de ýurdumyzda durmuş maksatly desgalaryň gurluşygy yzygiderli ýokarlanýar. Bu ulgamda ägirt uly meýilnamalar durmuşa geçirilýär. 2015—2020-nji ýyllary öz içine alýan sebitleri özgertmek boýunça maksatnamanyň rejelenen görnüşi desgalaryň 500-den gowragynyň, şol sanda 3 million inedördül metr ýaşaýyş jaýlarynyň we müňlerçe kilometr düzümleýin ulgamlaryň gurluşygyny göz öňünde tutýar. Şu bäş ýylyň dowamynda ABŞ-nyň 7,5 milliard dollaryndan gowrak serişdäni özleşdirmek meýilleşdirildi.
Täze şähergurluşyk maksatnamasyny döretmek bilen, döwlet Baştutanymyz ýurdumyzyň her bir raýatyny gurşap alan döwrebaplaşdyrmak we ösdürmek boýunça toplumlaýyn maksatlary ýerine ýetirmegi onuň esasy wezipesi hökmünde kesgitledi.
Bereketli zaman şäherçesiniň gurluşygynda döwlet gurluşyk-gurnama düzümleriniň zähmet we önümçilik-tehniki serişdeleri netijeli ulanyldy. Şeýle hem bu giň möçberli taslamanyň durmuşa geçirilmegine ýurdumyzyň telekeçileri önjeýli goşant goşdular.
Türkmenistanyň Senagatçylar we telekeçiler birleşmesiniň bu ýerde bina eden desgalarynyň hatarynda bazary bolan söwda merkezi bar. Oňa hormatly Prezidentimiz Gurbanguly Berdimuhamedow baryp gördi.
Döwlet Baştutanymyz söwda merkeziniň ýanynda hormatly ýaşulular we ak gyňaçly eneler bilen olaryň işleri barada söhbetdeş boldy. Hormatly ýaşulular halkymyzyň abadançylygy we bagtyýarlygy hakynda edýän yzygiderli aladasy, sebitleri ösdürmek, olaryň ilatynyň ýaşaýyş-durmuş şertlerini gowulandyrmak boýunça edýän yzygiderli aladasy üçin milli Liderimize hoşallyk bildirdiler. Ýurdumyzda döwrebap obalaryň we şäherçeleriň gurulmagy munuň aýdyň subutnamasydyr.
Soňra milli Liderimiz täze bazaryň enjamlaşdyrylyşy we bu ýerde guralan söwda, ýokary hilli harytlaryň görnüşleri bilen tanyşdy.
Bu ýerde söwda dükanlary hem öz harytlaryny we hyzmatlaryny hödürleýärler. Olarda öý we hojalyk üçin zerur bolan harytlar, täze et önümleri, konserwirlenen önümler, gök we miwe önümleri, dürli içgiler, çaýlar, unaş önümleri, süýt we konditer önümleri bar. Bu ýerde satuwa çykarylan harytlaryň köpüsiniň ýerli önümlerdigini aýratyn bellemeli. Bu önümler daşary ýurtlardan getirilýän azyk harytlary bilen mynasyp bäsdeşlik edip bilýärler. Şeýle hem dürli reňkdäki we birnäçe goşundylary bolan gaplanan gant ýaly önümler hem bar.
Bu ýerde uly suwly howdan bolup, onda dürli görnüşli diri balyklar ýüzýärler. Täze balyklar, konserwirlenen balyk önümleri we “Elin balyk” hojalyk jemgyýetiniň taýýarlan taýýar önümleri ilat köpçüligine ýetirilýär.
Ýurdumyzyň hususy kärhanalarynyň öndürýän azyk harytlarynyň görnüşleri barada hormatly Prezidentimiz Gurbanguly Berdimuhamedowa Senagatçylar we telekeçiler birleşmesiniň başlygy A.Dadaýew gürrüň berdi.
Döwlet Baştutanymyz soňky ýyllarda içerki bazarda daşary ýurtlardan getirilýän önümleriň ornuny tutýan harytlaryň görnüşleri bilen gyzyklandy. Olar häzirki döwürde ýurdumyzda eksport mümkinçiligini ýokarlandyrmak boýunça durmuşa geçirilýän maksatnamanyň netijesinde daşarky bazarlarda uly islegden peýdalanýar.
Türkmenistanyň Senagatçylar we telekeçiler birleşmesiniň ýolbaşçysynyň aýdyşy ýaly, türkmen telekeçileri maýoneziň mukdaryny içerki bazary doly üpjün etmäge we daşary ýurtlara ugratmaga ýeterlik möçberde öndürip başladylar. Şeýle hem milli Liderimize miwe suwlary, ekologiýa taýdan arassa we ýerli kompaniýalaryň öndürýän gaýtadan işlenen önümleri görkezildi. Olara daşary ýurtlardan islegler gelip başlady.
Hormatly Prezidentimiz owadan gaplanan konditer önümlerine üns berdi. Olar ýokary hilli we tebigy önümlerden taýýarlanypdyr. Döwlet Baştutanymyz konditer önümleriniň hiline ýokary baha berip, olaryň Täze ýyl baýramçylygy mynasybetli daşary ýurtlardan getirilýän sowgatlyk toplumlaryň ornuny tutup biljekdigini, olaryň dürli görnüşlerinden baýramçylyk sowgatlyklaryny taýýarlap boljakdygyny we şunlukda, konditer önümleriniň tagamlarynyň körpeler üçin ýaramly boljakdygyny belledi.
Şeýle hem milli Liderimiz azyk we senagat önümleriniň önümçiliginde, bu ulgamlarda ýokary medeniýeti kemala getirmekde, olara täze tehnologiýalary we öňdebaryjy enjamlary ornaşdyrmakda daşary ýurtlaryň ösen tejribesini işjeň öwrenmek boýunça A.Dadaýewe birnäçe tabşyryklary berdi. Netijeli usullary gözlemek we ornaşdyrmak, öňdebaryjy önüm öndürijiler bilen hyzmatdaşlyk gatnaşyklaryny ýola goýmak önümçilik ulgamyny öwrenmek maksady bilen, daşary ýurtlara iş saparlaryny guramak bilen baglanyşykly meselelere ünsi çekip, hormatly Prezidentimiz Gurbanguly Berdimuhamedow bu önümleriň ýokary hilli önümçiliginde öňdebaryjy orunlary eýeleýän ýurtlaryň birnäçesini görkezdi.
Söwda dükanlarynyň işi bilen tanyşlygyň barşynda satyjylar döwlet Baştutanymyz tarapyndan sebitleri ösdürmek barada edýän tagallalary üçin tüýs ýürekden hoşallyk sözlerini aýtdylar, ýerlerdäki durmuş şertleri şäherdäki ýaşaýyş şertleriniň derejesine golaýlaşýar.
Ahal welaýatynyň we tutuş ýurdumyzyň telekeçileriniň adyndan hormatly Prezidentimize kiçi we orta telekeçiligiň, hususy hojalyk başlangyçlarynyň ösdürilmegi ugrunda zerur şertleriň döredilýändigi üçin çuňňur hoşallyk sözleri aýdyldy.
Döwlet Baştutanymyz şäherçe bilen tanyşlygyny dowam edip, täze çagalar bagyna bardy. Bu ýerde ýaş dutarçylar topary milli Liderimizi ajaýyp sazlar bilen garşyladylar.
Milli Liderimiz onlarça dutaryň sazlaşygyndan çykýan owazy diňläp, halkymyzyň söýgüli saz guralynyň asyrlaryň dowamynda türkmenleriň şatlygyny, gaýgysyny paýlaşandygyny belledi. Bu dutarda ynsan kalbyna ýakymly täsir edýän üýtgeşik gudrat bar. Şeýle pikir hormatly Prezidentimiz Gurbanguly Berdimuhamedowyň “Parahatçylyk sazy, dostluk, doganlyk sazy” atly kitabynda has-da äşgär duýulýar.
Bu pikir beýik türkmen sazandasy Şükür bagşynyň keşbinde beýan edilýär. Onda döwürleriň, nesilleriň taryhyň we häzirki zaman türkmen medeniýetiniň aýrylmaz baglanyşygy duýulýar. Ýaş nesiller ajaýyp däpleri üstünlikli dowam edip, geljekde milli sungatymyzyň ösüşine mynasyp goşandyny goşarlar. Çünki ýaşlaryň zehinini açyp görkezmekleri ugrunda döwletimiz ähli şertleri döredýär.
Milli Liderimiz şäherçäniň täze mekdebiniň deňinden geçip barýarka, ýene bir saz ýaňlandy. Ony mekdebiň öňündäki meýdança ýygnanan skripkaçylardan, akkordeonçylardan, üflenip çalynýan saz gurallaryna, depreklere we beýleki gurallara erk edýän ussatlardan ybarat topar ýerine ýetirýär.
Çagalar bagynyň öňündäki meýdançada çagalar gadymy milli aşyk oýnuny oýnadylar. Soňra hormatly Prezidentimizi mekdebe çenli çagalar edarasynda terbiýelenýänler ajaýyp çykyşlary we joşgunly aýdymlar bilen garşyladylar.
160 orunlyk täze çagalar bagyny “Medine gurluşyk” hususy kärhanasynyň gurluşykçylary bina etdiler. Onuň taslamasy taýýarlanylanda bu ýerde körpeler üçin ähli amatlyklaryň döredilmegi, wagtlarynyň şadyýan hem-de peýdaly geçirilmegini üpjün edýän mümkinçilikleriň bolmagy ugrunda aýratyn tagalla edildi. Bu ýerde kompýuter we lingafon otaglary, döredijilik studiýasy, tomusky telär, oýun meýdançalary, ýumşak mebelleri bilen üpjün edilen giň we ýagty ýatakhanalar, sport we saz otaglary, naharhana hem-de lukmançylyk otagy bar.
Bu ýerde körpeler baýramçylyga mahsus dabarany ýaýbaňlandyrdylar. Olar hormatly Prezidentimiz Gurbanguly Berdimuhamedowy we köp sanly myhmanlary mähriban Arkadagymyza we Watanymyza söýginiň senasy bolan çykyşlar bilen garşyladylar. Olaryň şatlygy we belent ruhy has-da göwün göteriji boldy. Körpeler çagalaryň sazlaşykly ösüşi, Berkarar döwletimiziň bagtyýarlyk döwrüniň bagtly çagalygynyň üpjün edilmegi ugrunda atalyk aladasyny edýän milli Liderimize tüýs ýürekden alkyş sözlerini aýtdylar.
Döwlet Baştutanymyz çagalar bagynyň gurluş aýratynlyklaryny synlap, körpeler bilen söhbetdeş boldy. Olarda täze şäherçäniň galdyran täsirleri, höwesleri we arzuwlary bilen gyzyklandy. Bu ýerde çagalaryň wagtlaryny şadyýan geçirmekleri, bilim öwrenmekleri hem-de okuwa ilkinji bilimleri, şol sanda kompýuter ulgamynda hem-de zerur endikleri alyp, taýýarlykly barmaklary üçin ähli şertler döredilipdir.
Hormatly Prezidentimiz Gurbanguly Berdimuhamedow bilim ugrundan, şol sanda dil bilimleri boýunça öňdebaryjy programma üpjünçiligi goýlan täze enjamlaşdyrylan kompýuter synp otagyna barýar.
Kompýuteriň göni we yzlygyna sanamagy öwrenmäge nähili kömek edip bilýändigi barada körpejeleriň özleri gürrüň berýärler. Olar häzirki wagtda dürli sanly gurluşlary peýdalanmagy öwrenýärler.
Çagalar kompýuterlerdäki elipbiýi, ýazuwy hem-de sözleriň aýdylyşyny öwrenmäge kömek berýän öwrediji oýun goşundylarynyň işleýşini görkezdiler. Halk ertekilerindäki söýgüli gahrymanlaryň — meselem, Böwenjigiň keşbindäki kompýuter kömekçileri bu okuwy çagalar üçin has hem gyzykly edýär.
Öwrenmek üçin amatly şekiller we sesler bu okuwlara çagalary iňňän gyzykdyrýar hem-de olarda ýazuw kadalaryny öwrenmäge, dogry ýazmaga we söz baýlygyny artdyrmaga höwes döredýär.
Çagalar agzybirlik bilen özleriniň okamagy, ösmegi hem-de wagtlaryny şadyýan geçirmegi üçin ähli şertleri döreden milli Liderimize tüýs ýürekden hoşallyk bildirdiler.
Soňra milli Liderimiz Gurbanguly Berdimuhamedow Hormatly myhmanlar üçin niýetlenen kitapda ýadygärlik ýazgy galdyryp, çagalar bagynyň işgärlerine uly üstünlikler, çagalara bolsa ähli arzuwlarynyň hasyl bolmagyny arzuw etdi.
Şäherçede 640 orunlyk hem-de iň täze enjamlar bilen enjamlaşdyrylan umumy bilim berýän orta mekdep hem bina edilipdir. Mekdebiň jaýy “Aktab” hususy kärhanasy tarapyndan gurlupdyr. Bu ýerde interaktiw multimediýa tagtaly synp otaglary, şeýle hem lingafon kompýuter otaglary, oglanlaryň we gyzlaryň zähmet sapaklaryny geçmegi üçin ýöriteleşdirilen synp otaglary bar. Okuwçylar hem-de mugallymlar okyjylar zaly bolan kitaphananyň, mejlisler zalynyň, naharhananyň, lukmançylyk otagynyň, sport zalyň hem-de açyk sport meýdançalarynyň hyzmatyndan peýdalanyp bilerler.
Bereketli zaman şäherçesiniň beýleki desgalarynyň arasynda geňeşligiň jaýy (potratçy — “Emir ogly” hususy kärhanasy), ýangyn howpsuzlygy bölümi (“Medine gurluşyk” hususy kärhanasy) bar. Şäherçäniň içerki we daşarky suw geçiriji we lagym, elektrik üpjünçiligi ulgamyny “Gerçek ýaşlar” hojalyk jemgyýeti, awtoulag ýollaryny bolsa “Hyzmat merkezi” hojalyk jemgyýeti çekdiler.
Ahal welaýatynyň häkimliginiň garamagynda durýan 12 desgadan başga-da, şäherçede ministrliklere we pudak edaralaryna degişli bolan ýene-de 10 bina guruldy. Olaryň arasynda çörek önümlerini öndüriji kärhana, azyk harytlary dükany, 500 belgili aragatnaşyk bölümi, alkogolsyz içgileri öndüriji kärhana, 500 orunlyk “Toý mekany” desgasy, hyzmatlar öýi bar. Şäherçede “Galaly” hojalyk jemgyýeti tarapyndan haýyr-sahawat serişdeleriniň hasabyna gurlan metjit hem bar.
Ähli önümçilik binalary dünýäniň meşhur öndürijileriniň öňdebaryjy enjamlary bilen enjamlaşdyrylan durmuş medeni toplumyň hem-de ýaşaýyş jaý infrastrukturasynyň hereket etmegi, esasan-da, Ak bugdaý etrabynyň daýhan birleşikleriniň ýaş maşgalalaryndan bolan ýaşaýjylaryň belli bir derejede iş bilen üpjünçiligine kömek etdi. Mundan başga-da, geljekde şäherçäniň töwereginde oba hojalyk önümçiligi ösdüriler, gaýtadan işleýän kiçi kärhanalar açylar. Bu bolsa ýüzlerçe iş orunlarynyň döremegine getirer.
Bir söz bilen aýdanyňda, Bereketli zaman atly häzirki zaman şäherçesinde milli Liderimiz Gurbanguly Berdimuhamedowyň parasatly hem-de öňdengörüji syýasaty, onuň oba ilatynyň ýaşaýyş derejesini ýokarlandyrmak barada edýän ýadawsyz aladalarynyň netijesinde häzirki we geljekki nesilleriň bagtly hem-de abadan ýaşamaklary üçin mäkäm binýat döredildi.
Ýaşaýyş şertlerini gowulandyrmak boýunça täze başlangyçlary durmuşa geçirmek, kiçi telekeçiligi ösdürmek, häzirki zaman, adaty bolmadyk taslamalary amala aşyrmak häzirki wagtda köp babatda ýerli häkimiýetleriň oňat işlemekleri, oba adamlarynyň öz başlangyçlary hem-de olaryň jemgyýetçilik guramalary bilen bilelikde hereket etmeklerine bagly bolup durýar. Döwlet Baştutanymyz hem innowasiýanyň diňe bir tehnologiýalar hem-de usullar bolman, täzeçil we döredijilikli pikir etmek usulydygyny bellemek bilen, halkymyzy hut şuňa çagyrýar.
Ekologiýa abadançylygy hem-de azyk bolçulygy ýaşaýşyň hilini, öndürijilikli işlemek üçin hem-de dynç almak üçin oňat şertleri kesgitleýär. Şu maksatlardan ugur alnyp ýurdumyzda obalary we şäherleri, olaryň töweregindäki meýdanlary bagy-bossanlyga öwürmek üçin uly işler ýaýbaňlandyrylýar, serişdeleri we energiýany tygşytlaýjy tehnologiýalar ornaşdyrylýar, gaýtadan işleýän täze önümçilikler we söwda merkezleri açylýar, medeni-dynç alyş hem-de sport merkezleriniň işleri, döredijilik we täzeçillik höweslendirilýär.
Bu döwrebap şäherçede bolmagyny tamamlap, milli Liderimiz seýilgäh zolagy üçin bölünen meýdana bardy. Döwlet Baştutanymyz bu ýerde agaç nahalyny — türkmen arçasyny oturdyp, geljekde ajaýyp seýilgähiň emele gelmegine badalga berdi. Baýramçylyk dabarasyna gatnaşan adamlaryň hemmesi hem agaç nahallaryny oturtmaga goşuldylar.
Geçen hepdede milli Liderimiziň gatnaşmagynda ýurdumyzda geçirilen ählihalk ýowarynda her şäheriň, ilatly nokadyň töwereginde el bilen döredilen tokaý zolaklarynyň çäklerini giňeltjek ýurdumyzy bagy-bossanlyga öwürmek möwsümi başlady. Köpetdagyň eteginde ýene bir seýilgähiň düýbüniň tutulmagy bu wajyp hem-de möhüm işiň dowam etdirilmegi, jemgyýetde ýokary ekologiýa medeniýetini emele getirmek bolup durýar.
Şäherçäniň täze ýaşaýjylaryna saglyk, bagt we maşgala abadançylygyny ýene bir gezek arzuw edip, hormatly Prezidentimiz Gurbanguly Berdimuhamedow hemmeler bilen hoşlaşdy hem-de bu ýerden awtoulagda dikuçar meýdançasyna tarap ugrady.
Dikuçarda uçup barşyna döwlet Baştutanymyz Aşgabada tarap ýola düşmezden öň, täze şäherçäniň ýokarsynda birnäçe gezek aýlanyp, onuň töweregindäki çäklere syn etdi.
Milli Liderimiziň belleýşi ýaly, sebitlerde toplumlaýyn innowasiýa syýasatyny hem-de ony durmuşa geçirmegiň anyk gurallaryny emele getirmek welaýatlaryň hem-de tutuş ýurduň ykdysady ösüşini çaltlandyrmak, Türkmenistany häzirki zaman döwrebap ýaşaýyş üçin amatly ýurda öwürmäge gönükdirilen umumydöwlet dolandyryş strategiýasyny kämilleşdirmek üçin şert döreder. Raýatlaryň abadançylygy bu strategiýanyň esasy bölegidir.
Türkmen obasyny özgertmek üçin döwlet tarapyndan goýberilýän ägirt uly serişdeler eýýämden garaşylýan miwesini berýär. Ýöne ol has hem ähmiýetli bolmalydyr. Munuň üçin ähli mümkinçilikler we serişdeler bar diýip, hormatly Prezidentimiz belleýär.
Garaşsyzlygynyň 25 ýyllygyna mundan beýläk hem ösüşiň has batyrgaý meýilnamalary bilen barýan Türkmenistanyň kuwwatyny hem-de halkara täsirini artdyrmaga, durmuş we senagat taýdan ösüşine täze gurlan obadyr şäherler, etraplar güýçli itergi berdi. Mähriban topragymyzyň gülläp ösmegi üçin bizde ägirt uly adam maýasy, takyk ahlak we syýasy ýörelgeler, ygtybarly ykdysady binýat, täzeçilliklere höwes bar.
Olary durmuşa geçirmek üçin hemmämiz bileleşip, häzirden işjeň hereket etmeli. Çünki sebitleriň ösüş maksatnamasyna girizilen giň göwrümli wezipeler, milli Liderimiz Gurbanguly Berdimuhamedowyň olar bilen baglanyşykly tabşyryklary bu işe örän ýokary depgin bermegi talap edýär.
Türkmenistanyň Döwlet habarlar agentligi


text:
Türkmenistanyň prezidenti Gurbanguly Berdimuhamedow Kabulda bolan terraktyň adam pidalary sebäpli Owganystanyň prezidentine gynanç bildirdi.
Türkmenistanyň prezidenti ýurduň halkynyň we hökümetiniň adyndan we öz adyndan wepat bolanlaryň maşgalalaryna, hossarlaryna we ýakynlaryna duýgudaşlyk bildirdi diýip, ýurduň milli mediasy Kabulyň diplomatik kwartalynda bolan we jogapkärçiligi “Talyban” topary tarapyndan öz üstüne alnan partlama bilen baglylykda 29-njy ýanwarda habar berdi.
Owgan resmileri 27-nji ýanwarda içine partlaýjy serişdeler goýlan tiz kömek ulagynyň partladylmagy zerarly azyndan 103 adam wepat bolandygyny we hüjümiň jogapkärçiligini “Talyban” toparynyň öz üstüne alandygyny habar berdiler.
29-njy ýanwarda Kabulda Marşal Fahim harby akademiýasynyň goragyna jogapkär güýçlere garşy amala aşyrylan hüjümde azyndan 11 harbynyň wepat bolandygy habar berildi.


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 48-si hasaba alyndy
Daşary ýurt walýutasyna Russiýadan, Beýik Britaniýadan, Birleşen Arap Emirliklerinden, Owganystandan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen uçar kerosinini, suwuklandyrylan gazy, polipropileni, gidrousulda arassalanan dizel ýangyjyny satyn aldylar. BAE-li we türkiýeli işewürler Seýdiniň nebiti gaýtadan işleýän zawodynda öndürilen awtobenzine, şeýle hem tehniki kükürde (“Türkmengaz” DK) isleg bildirdiler. Bulardan başga-da, Russiýa Federasiýasyndan, Owganystandan, Özbegistandan gelen telekeçiler daşary ýurt puluna tikin pamygyny, agardylan pagta süýümini, reňksiz aýnany, portlandsementi satyn aldylar. Geleşikleriň jemi bahasy ABŞ-nyň 110 million 510 müň dollaryndan gowrak boldy.
Manat serişdelerine Russiýanyň, Beýik Britaniýanyň, Pakistanyň işewür toparlarynyň wekilleri 2 million 172 müň manatlykdan gowrak möçberde arassalanan pagta ýagyny we nah ýüplügi, şeýle hem Saglygy goraýyş we derman senagaty ministrlginiň kärhanalarynda öndürilen önümleri satyn aldylar.


text:
4 Eylül 2015 Cuma
Ýaponiýada Türkmenistanyň Bitaraplygynyň 20 Ýylygyna Bagyşlanan Tegelek Stoly Geçirildi
2015-nji ýylyň 1-nji sentýabrynda Ýaponiýanyň Prezidentiniň ýokarky palatasynyň mejlisler otagynda Türkmenistanyň Ýaponiýadaky Ilçihanasynyň hem-de Ylym we tehnologiýa hyzmatdaşlygy boýunça Türkmen-ýapon Assosiasiýasynyň gurnamagynda Türkmenistanyň Hemişelik Bitaraplygynyň 20 ýyllygy we 2015-nji ýylyň "Bitaraplyk we Parahatçylyk ýyly" diýlip yglan edilmegi mynasybetli tegelek stoly geçirildi.
Tegelek stoluna Türkmen-ýapon dostluk Ligasynyň baş sekretary, Ýaponiýanyň Daşary işler ministrliginiň, Ylym we tehnologiýa hyzmatdaşlygy boýunça Türkmen-ýapon Assosiasiýasynyň, Halkara ylymlary boýunça ösüş Gaznasynyň wekilleri we Türkmenistanyň Ylymlar akademiýasynyň Tehnologiýalar merkeziniň ýaş alymlary gatnaşdylar.
Çäräniň dowamynda Türkmenistanyň Ýaponiýadaky Ilçisi, Türkmen-ýapon dostluk Ligasynyň baş sekretary we Ýaponiýanyň Daşary işler ministrliginiň wekilleri çykyş etdiler we olar öz çykyşlarynda Türkmenistanyň Hemişelik Bitaraplygynyň hukuk binýady, onuň özboluşlylygy we aýratynlyklary, Merkezi Aziýa sebitinde we dünýäde parahatçylygy we howpsuzlygy üpjün etmekde Türkmenistanyň goşandy barada gürrüň berdiler. Şeýle hem Ýaponiýanyň öňdebaryjy uniwersitetlerinde 3 aýlyk tälim alýan Türkmenistanyň Ylymlar akademiýasynyň Tehnologiýalar merkeziniň ýaş alymlary hem özleriniň ylmy çykyşlary bilen çykyş etdiler.
Çäräniň ahyrynda Türkmenistandan baran ýaş alymlara minnetdarlyk hatlary we şahadatnamalar gowşuryldy.
Kaydol: Kayıt Yorumları (Atom)


text:
Hormatly Prezidentimiz Gurbanguly Berdimuhamedowyň tabşyrygy boýunça ýurdumyzyň Mejlisiniň Başlygy G.Mämmedowa Slowakiýa Respublikasynyň Türkmenistandaky Adatdan daşary we Doly ygtyýarly ilçisi Ýan Boriden ynanç hatyny kabul etdi.
Milli parlamentiň ýolbaşçysy döwlet Baştutanymyzyň adyndan myhmany jogapkärli diplomatik wezipä bellenilmegi bilen gutlap, iki döwletiň arasynda dostluk we hyzmatdaşlyk gatnaşyklaryny pugtalandyrmakda üstünlikleri arzuw etdi.
Diplomat milli Liderimiz Gurbanguly Berdimuhamedowa öz ýurdunyň ýolbaşçylarynyň salamyny hem-de tutuş türkmen halkyna iň gowy arzuwlaryny ýetirdi. Ilçi Türkmenistanda Slowakiýa Respublikasyna wekilçilik etmegiň özi üçin uly mertebedigini, ýurdumyzyň parahatçylyk dörediji başlangyçlarynyň hem-de ählumumy howpsuzlygyň we durnuklylygyň, sebitde we bütin dünýäde durnukly ösüşiň üpjün edilmegine gönükdirilen anyk ädimleriniň halkara bileleşigiň giň goldawyna eýe bolýandygyny nygtady.
Gürrüňdeşligiň barşynda dostlukly döwletiň doly ygtyýarly wekiline Watanymyzyň ykdysady kuwwatynyň artdyrylmagyna, halkymyzyň abadançylygynyň ýokarlandyrylmagyna gönükdirilen toplumlaýyn özgertmeleriň hem-de ägirt uly taslamalaryň durmuşa geçirilmeginde ýurdumyzyň gazanýan üstünlikleri barada habar berildi. Ilçi şeýle hem milli parlamentiň kanunçykaryjylyk işi we onuň düzümi bilen tanyşdyryldy.
Türkmenistanda amala aşyrylýan oňyn özgertmeleriň gerimine haýran galýandygyny aýdyp, diplomat ikitaraplaýyn görnüşde hem, halkara guramalaryň, ozaly bilen bolsa BMG-niň we Ýewropa Bileleşiginiň çäklerinde hyzmatdaşlygy mundan beýläk-de işjeňleşdirmäge uly gyzyklanma bildirýändigini beýan etdi.
Ýakynda Türkmenbaşy Halkara deňiz portunyň ulanmaga berilmegi bütin dünýäde uly seslenme döretdi, ol häzirki zaman deňiz gatnawlar ulgamyny kemala getirmekde örän möhüm ähmiýete eýedir hem-de Gara deňiz sebitine, Ýewropa, Ýakyn Gündogar, Günorta Aziýa we Aziýa — Ýuwaş ummany ýurtlaryna çykmak üçin aňrybaş amatly şertleri döreder, iri möçberli ýük gatnatmalaryna ýerüsti we howa gatnawlaryny goşmak bilen onuň ýoluny gysgaltmaga we wagtyny ep-esli azaltmaga mümkinçilik berer.
Şunuň bilen baglylykda, ulag we energetika ulgamynda, senagatda, şypahana-dynç alyş, syýahatçylyk ugurlarynda türkmen-slowak söwda-ykdysady hyzmatdaşlygynyň geljeginiň uludygy bellenildi. Medeni-ynsanperwer we ylym-bilim ulgamlarynda hyzmatdaşlyk gatnaşyklarynyň möhüm ugry bolup durýar.
***
Şu gün Slowakiýa Respublikasynyň Adatdan daşary we Doly ygtyýarly ilçisi Daşary işler ministrliginde hem kabul edildi, duşuşykda döwletara gatnaşyklaryny ösdürmegiň möhüm ugurlary ara alnyp maslahatlaşyldy.
Ilçiniň birnäçe ministrliklerde we pudaklaýyn dolandyryş edaralarynda geçiren duşuşyklarynda dürli ulgamlarda özara bähbitli hyzmatdaşlygy giňeltmek meseleleri barada pikir alşyldy.
Çeşme: tdh.gov.tm
Türkmenistanda Slowakiýa Respublikasynyň ilçisi işe başlady
Hormatly Prezidentimiz Gurbanguly Berdimuhamedowyň tabşyrygy boýunça ýurdumyzyň Mejlisiniň Başlygy G.Mämmedowa Slowakiýa Respublikasynyň Türkmenistandaky Adatdan daşary we Doly ygtyýarly ilçisi Ýan Boriden ynanç hatyny kabul etdi.


text:
Bir talantyň bahasy näçekä? Talant diýenimizde, baş "T" harp bilen Talant. Dünýä tanymal talant.
Özlerimiziň köpimiz daşary ýurtlarda gezip ýörüs, niredendigimiz häli-şindi soralýar. Jogap elbetde "Türkmenistan". Ýöne köp kişiniň Türkmenistan barada tekiz pikiri ýok. Biziň dünýä belli talantymyz bolsa...
Biziň Şewçenkomyz bolsa (Şewa).
Biziň Şekspirimiz bolsa (Magtymguly bardy welin, häzir ýokda).
Biziň bir sany beýik suratçymyz, skulptorymyz, i.e. heýkeltaraşymyz bolsa.
Biziň bir dünýä belli kompozitorymyz bolsa.
Biziň dünýä belli alymymyz bolsa. Nobel baýragynyň eýesi bolsa.
Biziň dünýä belli kärhanamyz bolsa, azyndan şol bilinse.
Biziň dünýä belli aýdym-saz grupbamyz bolsa.
Biziň dünýä belli sportsmenimiz bolsa.
Biziň dünýä belli kinofil rejisserymyz bolsa.
we ş. m.
...
Şu sananlarymyň azyndan BIRIJIGI BOLSA, bizem şoňa guwansak...
Ol bize mysal we görelde bolsa, halk tarapyndan söýülse we halky söýse, halkyň, biziň lal halkymyzyň dili bolsa, eşitmeýän ker ýolbaşçylara we dünýä eşitdirse kemçilikleri.
...
Biziň dünýä belli bir Talantymyz bolsa...
Telpekler (2 kisiden 2 sany)
Bu yazgi ucin
- BlueDomino 1 telpek goyyar we yazyar: "Gaty gowy yazipsin! Berekella!"
- aslymarly 1 telpek goyyar we yazyar: "şu wagt okadym we agym tutdy songky setirlere!!"


text:
4-nji FEWRAL – HOWPLY TÄZE DÖREMELERE GARŞY GÖREŞMEGIŇ BÜTINDÜNÝÄ GÜNIDIR.
Nasy ulanma Merkezi Aziýa ýurtlaryna mahsus bolup, ol atylýan, çekilmeýän temmäki önümidir. Bu önümiň adyndan belli bolşy ýaly, ony gadym wagtlar nas (nasbaý) ösümliginden taýýarlapdyrlar we şoňa görä hem at galypdyr. Nas adatça temmäkiden, külden, pagta ýa-da künji ýagyndan we sönen hekden taýýarlanylýar. Nas aşaky ýa-da ýokarky dodagyň, diliň aşagyna atylyp we dili berk saklap onuň berjek netijesine garaşylýar. Nasyň ulanylmagyny zyýansyz hasaplap, oňa çilimiň ýerini tutujysy höküminde garamak bolmaýar. Bilermenleriň belleýşine görä, sorulýan temmäki önümlerini ulanýan toparlarda agyz boşlugynyň rak keseliniň ýüze çykmak töwekgelçiligi ýokarydyr, has takygy bu keseliň ilkinji sebäpleriniň biri nasdyr.
Dowamy
Geçen asyrda stomotologiýanyň ortopediýa ugrunda dişleri üýtgedip salmakda köp üýtgeşiklikler bolup geçdi. Tehnologiýanyň ösmegi we täze materiallaryň döredilmegi bilen, dişleriň öz fiziologiki işini berjaý etmäge we tebigy görnüşlerini saklamaga mümkinçilik berýän birnäçe ylmy öňe gidişlikler amala aşyryldy. Mundan başga hem, diş protezleriniň äňiň kadaly işleýşini üpjün edip, ulanylan wagtynda oňaýsyz ýagdaýlaryň bolmazlygy üçin köp zatlar göz öňünde tutuldy we olaryň üstünde işlenilip gelinýär. Dişleriň protezirlenmegi agyz boşlugynda sagaldyş işlerini geçirmek bilen alynyp barylýar: protez ýasamak üçin ýaramlylygy bolmadyk zaýa, bozulan dişler sogrulýar, kariýes bilen şikeslenen dişler bejerilip, ýörite petikleýji serişdeler (plomba göýma) bilen petiklenýär.
Dowamy
Telewizoryň ekranyndan size gülüp bakýan, şadyýan we bagtyýar kinoýyldyzlaryň gözüňi gamaşdyryjy akja dişlerini görenimizde, bizde hem şeýle dişlere eýe bolma arzuwy döreýär. Häzir sagdyn, arassa we akja dişler ýokary medeniýetliligiň, başarjaňlygyň, sagdynlygyň hem-de üstünliklere eýe bolan adamyny sypatlandyrýan alamat höküminde kabul edilýändir. Şeýle dişlere eýe bolmak üçin adamlar köp usullary ulanýarlar. Stomatolog lukmanlary hem bu meselede belli bir netijäni gazanmak üçin, häzirki zaman täze usullaryň ençemesini hödürleýärler. Eýsem, ol usullaryň haýsysy has peýdalyka?
Dowamy
Agyzdan ýakymsyz ys gelme ýagdaýyna biz köp halatlarda üns bermeýän hem bolsak, bu çynlakaý kynçylykdyr. Düýnki şowhunly geçirilen agşamdan ýa-da täze bolmadyk iýmit netijesinde zäherlenme ýagdaýy bolsa, elbetde düşnükli zat. Şeýle halatlarda özüňi kadaly ýagdaýa getirmek ýeterlik bolýar.
Eger agyzdan gelýän ýaramaz ys adamyny hemişe biynjalyk edýän bolsa, bu başga kynçylykdyr.
Dowamy
Dünýä inen çaga ulalyp, kämilleşip başlaýar. Enäniň öňünde bolsa onuň saglygy we ösüşi bilen bagly dürli soraglar ýüze çykýar. Ýaş ene-atalar çagasynyň durmuşynda ilkinji gezek bolup geçýän zatlaryň ählisini uly waka hökmünde kabul edýärler. Olaryň biri hem ilkinji dişleriň peýda bolmagydyr.
Çaganyň geljekki dişleri ol ýaňy enesiniň göwresinde galandan soň, ilkinji üç aýlygynda kemala gelýär. Şol sebäpli bu döwürde enäniň iýmit üsti bilen kabul eden maddalary, göwrelilik döwründe geçiren keselleri we kabul eden derman serişdeleri dişleriň dogry, sagdyn ösmegine täsir edýär. Doglan çaga 6-7 aýlyk bolandan soň, onuň ilkinji dişleri çykyp ugraýar. Belli bolşy ýaly, süýt dişleri çykanda körpelerde birnäçe ýaramaz ýagdaýlar ýüze çykýar: iýmit siňdirişi bozulýar, içi geçýär, gyzgyny galyp biynjalyk bolýar. Lukmanlar şeýle bozulmalar çaganyň bedeniniň bu döwürde kesele garşy durnuklylygynyň peselmegi sebäpli döreýär diýip hasaplaýarlar. Emele gelen kynçylyklara hötde gelmek üçin, käbir ýörelgeleri bilmek peýdalydyr.
Dowamy
Diş eti sagdyn bolmasa dişler sagdyn bolup bilermi? Ýok! Sebäbi hut diş eti dişleriň köküniň dolagy bolup durýar, onuň nemli bardasy bolsa goraýjy faktorlary işläp çykarmak bilen, hemişe agyz boşlugyny kesel dörediji mikroblardan gorap durýar. Uzaga çekýän diş etiniň keselleri syrkawlarda agyryny döredip, agzyndan ýakymsyz ysyň gelmegine we netijede dişiniň gaçmagyna eltýär. Diş etiniň keselleriniň içinde iň köp duş gelýäni parodontoz keselidir.
Parodontoz – dişleriň iýmitlenmeginiň bozulma(distrofiki) keseli bolup, äňiň we parodontyň (diş köküni gurşap alýan dokuma) süňk dokumasyna şikes ýetirýär. Ol dokumalaryň iýmitlenmeginiň, gan bilen üpjün edilmeginiň, mineral alyş-çalşyň we ýok bolan öýjükleri ýaňadan dikeltmek ukybynyň (regenerasiýasynyň) bozulmagyna eltýär.
Dowamy
Hünärmenler agyz boşlugy barada oňat alada etmek üçin diňe diş pastasy ýeterlik däl diýip hasaplaýarlar. Goşmaça serişde hökmünde "stomatologiýa kosmetikasyny" hem ulanmak maslahat berilýär. Bu serişdelere diş eliksirleri we agyz boşlugyny çaýkamaga niýetlenen ýörite suwuklyklar degişlidir. Maglumatlary derňeýän gullugynyň bellemigine görä, uly ýaşly adamlaryň 35%-i bu serişderleri yzygiderli ulanýar.
Bu çaýkalýan serişdeler dükanlaryň we dermanhanalaryň köpüsinde satylýar. Olaryň görnüşleri şeýle bir köp welin, alyjy haýsysyny saýlajagyny bilmän, ilkibada aljyraýar. Çaýkalýan serişderleriň reňki, täsin gaplary "meni satyn al" diýýän ýaly, alyjyny özüne çekýär. Ýöne çaýkalýan serişderleriň gabyna ýa-da reňkine üns bermäň-de, olaryň düzüminiň hiline üns beriň. Haýsydyr bir çaýkalýan serişdäni satyn almazdan öň, onuň düzümindäki maddalaryň sanawyny ünsli okaň.
Dowamy
Biziň döwrümiziň teleýaýlymlary diş pastasynyň köpdürli görnüşlerini giňden mahabatlandyrýarlar. Mahabatlandyrylýan diş pastasynyň hemmesini alasyň gelýär. Eýsem diş pastasyny nähili saýlamaly?
Dermanhanalaryň we dükanlaryň tekjelerinde diş pastasynyň islendik görnüşini: derman otlary, ary mumunyň, hatda agaç kömri goşulanyny hem tapmak mümkin.
Diş pastasyny öndürijileriň biri köp sagatlyk goragy, başga biri dişleri göz ýumup-açasy salymda agartmagy, ýene biri agyz boşlugynyň ýaramaz ysyny aýyrmagy wada berýär. Eýsem hut size ýaraýan diş pastasyny nähili saýlamaly?
Dowamy
Dişler barada alada etmegi we olary arassalap durmagy ýaşlykdan başlamaly. Dogrusy, dünýä inilenden soň ilkinji günleri başlamaly. Munuň üçin bäbegi her gezek emdireniňizden soň, çygly esgini alyp (esgi hökman örän arassa bolmalydyr), bäbegiň kentlewüklerini süpürmeli. Bu çäre bäbegiň öz ilkinji günlerinden başlap, agyz boşlugynyň arassalygyny duýmagy üçin geçirilýär. Soňra bu çagany diş arassalamaga öwrenişdirmek aňsat bolar. Çaganyň ilkinji dişleriniň peýda bolandan soň, pamyk bölejigi bilen olardaky örtügi süpürip aýyrmalydyr.
Dowamy
Soňky döwürde diş çüýremesi barada beýleki kesellerden hem köp gürrüň edilse-de, ol barada anyk maglumatlary bilýänler azdyr. Eýsem diş çüýremesi nähili döreýär we dişler näme üçin agyrýar?
«Kariýes» (diş çüýremesi) sözi hem beýleki lukmançylyk adalgalary ýaly latyn dilinden gelip, «weýran bolmak» diýmegi aňladýar. Dişiň gaty dokumasynyň weýran bolup, deşigiň emele gelmegini diş lukmanlary «kariýes ýa-da dişiň çüýremesi» diýip atlandyrýarlar. Diş göräýmege gaty we berk bolýar. Onda dişde deşikler nähili döreýärkä? Gynansak-da, dişiň öz gizlin duşmanlary: turşulyk we bakteriýalar bolýar.
Biziň dişlerimiz dentinden düzülendir. Ol öz düzümi boýunça adaty süňke meňzeş bolýar. Dentin diş sarymtyl-ak reňkli syrça bilen örtülendir. Dentinde öýjükler, esasan-da nerw süýmleri ýokdur. Şonuň üçin-de, dişleri arassalamak ýa-da çeýnemek agyrysyz bolýar. Mineral duzlary, esasan hem kalsiy duzlary: fosfat bilen karbonatlar dişiň gatylygyny we berkligini üpjün edýär. Bu duzlar dentine siňýärler. Olar esasan hem diş syrçasynyň düzüminde köp bolýarlar. Organiki däl maddalaryň emele getirýän bu berk gatlagy dişiň çoýun ýaly berk bolmagyny üpjün edýär. Dişler agyzda däl-de, bedeniň haýsydyr başga bir ýerinde (mysal üçin, deride) össedi, onda olar hiç haçan çüýremezdi. Eger iýmit çeýnelende agyz boşlugynda biohimiki täsirler bolmasady, onda adamlaryň dişi hiç haçan çüýremezdi.
Dowamy


text:
Aktual Meseleler
Şu gün Adam hukuklarynyň Bütin dünýä gününi belläp geçýäris
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Türk dünýäsi üçin milli oýanyşyň iň esasy simwollaryndan biri Gaspyraly Ysmaýyl
Prezidentiň Metbugat Sekretary Ibrahim Kalynyň “Daily Sabag” gazxetiniň 4-nji noýabrda çykan sanynda çap edilen makalasy
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Özbek lideriniň Türkiýä guran resmi sapary we Türkiýe-Özbegistan gatnaşyklary
Geçen hepde Türkiýede iňňän möhüm maslahatlardan biri geçirildi. Maslahatyň ady “Halkara Medeniýet Geňeşi.”
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar


text:
Iş hepdesiniň başynda hökümetler we kompaniýalar täze kiber hüjümlere taýýarlanýarlar.
15-nji maýda döwlet edaralarynyň we kärhanalarynyň ýolbaşçylary, işgärleri dynç günlerinde bolan köpçülikleýin kiber hüjümleriň gaýtalanmagyndan howatyrlanyp, iş başyna dolanyp bardylar.
“WannaCry” wirusynyň Aziýa ýaýramak howpunyň bardygyny bilermenler çak edýärler.
12-nji maýda başlanan kiber hüjüm dünýäniň 150 ýurdunda Microsoft operasion sistemasynyň köne görnüşlerini ulanýan kompýuterlere hüjüm edip, keselhanalara, banklara, dükanlara, mekdeplere we hökümet edaralaryna zeper ýetirdi.
Ýewropanyň polisiýa edarasy Ýewropolyň maglumatyna görä, pul talap ediji iň uly onlaýn çäre hasaplanylýan bu hüjüm tutuş dünýäde 100 müň gurama we 200 müň çemesi pida zarba urdy.
Ýewropolyň maglumatyna görä, häzirki wagtda günäkärleri ele salmak boýunça halkara derejesinde iş alnyp barylýar.
Dünýäde ululygy boýunça ikinji ykdysadyýeti emele getirýän Hytaýda töleg sistemalary we döwlet gulluklary bilen baglylykda käbir näsazlyklar ýüze çykdy.
Ýaponiýanyň kompaniýalary, şol sanda “Hitachi” we “Nissan” ýüzbe-ýüz bolan problemalary barada habar berdiler, emma olaryň biznes-operasiýalara uly täsir ýetirmändigini aýtdylar.


text:
Daşoguz şäherinde we onuň golaýyndaky obalarda döwlet býujetinden aýlyk alýan işgärleriň ählisiniň prezident Gurbanguly Berdimuhamedowyň bu welaýata etjek saparyna görülýän taýýarlyk çärelerine gatnaşýandygy habar berilýär.
“Hronika Türkmenistan” neşiriniň öz ýurt içindäki çeşmelerine salgylanyp, 7-nji maýda beren maglumatyna görä, şu günler döwlet edara-kärhanalarynyň işgärleri Daşoguz şäheri bilen onuň aeroportunyň arasyndaky awtomobil ýoluň ugrundaky territoriýalary arassalamak işlerini amala aşyrýarlar.
Bu maglumaty Azatlyk Radiosynyň Türkmenistandaky çeşmeleri hem tassyklap, Berdimuhamedowyň ýurduň demirgazyk welaýatyna planlaşdyrýan saparyna görülýän taýýarlyklaryň şäheriň dürli böleklerinde giň gerimde alnyp barylýandygyny aýdýarlar.
Aýdylmagyna görä, indi üç gün bäri Daşoguz şäheri bilen onuň aeroportunyň arasyndaky 10 kilometr çemesi uzynlykdaky ýoluň iki tarapyndaky baglar timarlanýar, baglaryň arasynda gurany bolsa, deregine ýörite küýzelerde ösdürilip ýetişdirilen täze baglar oturdylýar.
Bu çärä şäheri abadanlaşdyrmak boýunça ýörite edaranyň işgärleri bilen bir hatarda, býujet işgärleri, studentler we ýokary synp mekdep okuwçylary gatnaşýar. Olar Daşoguz şäheri bilen aeroportyň arasyndaky ýoluň iki tarapynda gülleri ekýärler, haşal otlary çapyp, olary ýük awtoulaglaryna ýükleýärler. Şeýle-de, ýoluň ugrundaky portretleriň, şygarlaryň käbirleri täzelenýär, käbirleri-de, täze reňkler bilen boýalýar.
Mundanam başga, Daşoguz welaýatynyň Ruhyýet köşgünde, Nurmuhammet Andalyp adyndaky welaýat teatrynda aýdymçylaryň, tansçylaryň we artistleriň taýýarlyk işleri dowam edýär. Şeýle-de, çagalar baglaryndan we başlangyç synp mekdep okuwçylaryndan saýlanan çagalar bilen hem aýdym aýdyp, tans etmek boýunça taýýarlyk işleri geçirilýär.
Azatlyk Radiosy bilen söhbetdeş bolan ýerli ýaşaýjylaryň we synçylaryň käbirleri bu taýýarlyklaryň fonunda, soňky günlerde şäheriň köne etrapçalarynda ölýän pişikleriň sanynyň we käbir adamlaryň etrapçalara aýlanyp, eýesiz itleri aldaw ýoly bilen tutyp alyp gitmeginiň hem köpelendigini aýdýarlar.
“Anyk haýsy edaranyň işgärleridigi belli däl adamlar jaýlaryň aralaryna aýlanyp, tutan itlerini yzy gözenekli ýörite ýük awtoulaglaryna ýükläp alyp gidýärler. Pişikleriň ölmegi hem köpeldi. Olar gizlin ýol bilen zäherlenene çalym edýär. Ýöriteläp zäherläp ýören adamlary göremizok, ýöne irden öýden çykanymyzda, dört-bäş pişigiň ölüp ýatanyny görse bolýar. Olaryň käbirlerini ýörite gelip ýygnaýarlar, käbirleriniň bolsa miweli baglaryň aşagyny çuňrak gazyp, şol ýere gömýärler. Hamana, şol pişigiň läşi çüýrese, miweli agaç üçin aňrybaş derejede dökün bolýamyş diýip gürrüň edýärler” diýip, howpsuzlyk sebäpli adynyň efirde agzalmazlygyny soran daşoguzly ýaşaýjy aýtdy.
Onuň sözlerine görä, Daşoguzda prezidentiň saparyna görülýän taýýarlyklar munuň bilen hem çäklenmeýär. Ol daşoguzlylaryň öz ýüklerini daşamak üçin esasy transport serişdeleriň biri bolup hyzmat edýän eşekli ýük arabalaryna edilýän gözegçilikleriň hem güýçlenendigini sözüniň üstüne goşup, polisiýanyň şäherdäki eşekli ýük arabalaryny ýygnaýandygyny aýdýar.
“Welaýatda transport gatnawy çäkli bolansoň, adamlaryň köpüsi eşek arabadan peýdalanýarlar. Soňky günlerde şol arabalary hem ýygnaýarlar. Polisiýanyň işgärleri eşek arabalyny saklap, olaryň eşegini eýesine berýär we ‘biz arabalaryň kime degişlidigi barada sanaw düzdük. Prezidentiň saparyndan üç-dört gün ýa-da bir hepde geçensoň, arabaňyzy yzyna bereris’ diýýärler” diýip, daşoguzly ýaşaýjy aýdýar.
Mundanam başga, degişli türkmen resmileri bazarlara aýlanyp, söwdagärlerden harytlaryň ýüzünde adatdakysyndan has pes nyrhy görkezmegi talap edýärler. Söwdagärleriň käbiriniň aýtmagyna görä, hamana, “bahalar arzan, hemme zat bolçulyk’ ýaly edip görkezmek üçin, satyjylara harytlaryň ýüzünde adatdaky bahasynyň üçden bir bölegi ýazdyrylýar.
Gepiň gerdişine görä bellesek, Türkmenistanyň häkimiýetleri we media serişdeleri tarapyndan prezident Berdimuhamedowyň Daşoguz welaýatyna planlaşdyrýandygy aýdyýan sapary we onuň haçan amala aşyryljakdygy barada ilat köpçüligine henize çenli maglumat berilmeýär.
Türkmenistanyň welaýatlarynda ýurt baştutanynyň degişli regiona etjek saparynyň öňýanynda, şäheri arassalamak we oňa döwlet býujetinden aýlyk alýan işgärleri, şeýle-de studentleri we mekdep okuwçylary çekmek çäresi indi adaty ýagdaýa öwrüldi.
Şeýle taýýarlyk çäreleriniň iň soňkusy Berdimuhamedowyň şu ýylyň mart aýynyň başynda Lebap welaýatynyň merkezi Türkmenabat şäherine eden saparynyň öňýanynda amala aşyrylypdy. Şonda Türkmenabadyň köçeleri arassalanyp, ondaky ýol belgileri we çyzyklar täzeden reňklenipdi.


text:
Wikipediýa:Garalama
Terjimeçilik we ses bermek
Salam hormatly agzalar. Bu gezek size sungatyň iň ajaÿyp görnüşleriniň biri – terjimeçilik we ses bermek hakynda gysgaça makalany dykgatyňyza ÿetirmekçi.
Daşary ÿurt filmlerini öz ene diliňde görmek – elbetde her bir adam üçin gyzykly, ÿagny manysyna çalt düşünip, düşünjeleri artÿar. Filmler hem edil kitaplar ÿaly – adamyň kalbyna, aňyna uly täsir edÿär. Şoň üçinem ony wagtal-wagtal görüp durmaly. Filme ses bermegiň 3 görnüşi bar:
I. Ökde terjime (дублирование, дубляж). II. Arkasyndaky sesiň üstünden berlen (закадровый). III. Ÿazgyly ÿagny ekranyň aşagynda sözleri ÿazylan (субтитры).
Geliň indi bularyň hersiniň üstünde durup geçeliň:
1. Ökde terjime, köp sesli – terjime we ses bermek sungatynyň iň giňden ÿaÿran meşhur hem-de ÿokary hilli görnüşidir. Ol filmdäki daşary ÿurt sesleriniň ählisini doly ÿagdaÿda terjime etmekdir. Bu görnüşde ses berÿänlere örän ukyply, sesleri filmdäki gahrymanlara gabat gelÿän ÿörite hünärmenler degişlidir. Bu bölüm hem öz gezeginde 3 topara bölünÿär:
1). Bir sesli. Filme diňe bir adam ses berÿär. Arkasyndaky ses eşidilenok ÿagny bir adamyň sesi ählisine bolÿar. Bu öňki döwürde has giňden ÿaÿran.
2). İki sesli. Filmdäki ähli erkek adamlara diňe bir adam, aÿal-gyzlara bolsa bir aÿal ses berÿärler. Bu esasan hem gülküli filmlerde (комедия), melodramalarda we köp bölümli kinolarda (сериал) ulanylÿar.
3). Köp sesli. Filmdäki gahrymanlaryň hersine bir adam ses berÿär. Ÿagny kinoda näçe sany artist bar bolsa şonça adamlar hem ses berÿärler. Bu bölümde ses berÿänler diňe bir ses bermek däl, eÿsem gahrymanlaryň häsiÿetine öÿkünip, seslerini üÿtgedip bilmeli.
Terjimäniň bu görnüşi üçin esasan nämeler gerek? filmdäki her bir sözi doly, dogry we dürs terjime edip bilÿän birinji derejeli ÿokary bilimli terjimeçiler; seslerini islendik äheňde üÿtgedip bilÿän, ÿakymly we dury sesli, ÿatkeş, filmdäki gahrymanlara häsiÿeti we sesi taÿdan gabat gelÿän ukyply adamlar; ses bermäge gatnaşÿan adamlara ses berilende sözleriň nähili aÿdylÿandygyny; niresinde özüňi nähili alyp barmalydygyny we ses bermek üçin adamlary saÿlap alÿan ÿokary bilimli hünärmen; sesleri kompÿuterde işläp, bolmaÿan ÿerlerini düzedip, sazlap, montaz edip bilÿän ÿokary bilimli hünärmen (ses rezisÿory); ÿokary hilli audio we wideo enjamlar: sesiňi durlap ÿazÿan mikrofon, audio – wideo programmalarynda işlemek üçin niÿetlenen kompÿuter, sesi arassa çykaryjylar (колонка) we ş.m.
2. Arkasyndaky sesiň üstünden berlen (закадровый). Bu bölümde filmiň öz sesiniň üstünden ses ÿazylÿar. Ÿagny arkasyndaky ses azajyk eşidilÿär. Şeÿlelikde tomaşaçylar filmdäki gahrymanlaryň seslerini hem eşidip bilÿärler. Munda terjime edilen filmler esasan kanallarda we internetde goÿulÿar.
3. Ÿazgyly ÿagny ekranyň aşagynda sözleri ÿazylan (субтитры). Ÿazgylar köplenç ekranyň aşagynda bolÿar we her gahrymanyň aÿdan sözleriniň öňünden kese çyzyk goÿulÿar. Terjimäniň bu görnüşi hem häzirki wagtda käbir filmlerde esasan eşidip bilmeÿän adamlar (ker) üçin niÿetlenip ulanylÿar.
Rus dilinden terjime eden: Daÿanç Baÿmyradow. İnternet maglumatlary.


text:
Goja Arhimediň rowaýaty meselesini çözeliň.
Geçen gezek grek alymy Arhimed bilen bagly rowaýaty we gyzykly meseläni siziň dykgatyňyza ýetiripdik. Bu gezek bolsa, şol meseläniň çözülişine serederis. Ýadyňyzda bolsa täjiň hakyky altyndandygyny ýa-da ýasamadygyny anyklamak meselesi goýulypdy. Gerekli abzallardan bolsa diňe asma terezini ulanmak buýrulypdy.
Geliň, hyýaly kiçijek tejribejik geçireliň. Täjiň howadaky agramyny ölçäliň. Goý, onuň agramy P0 bolsun. Indi bolsa, täji suwly gaba salyp, agramyny ölçäliň. Onuň agramyny P bolsun. Bilşimiz ýaly, suwa salnan jisimiň agramy howadakydan ýeňil bolýa (P< P0).
Näme üçinkä? Sebäbi, ýokaryk ugrukdyrylan arhimed güýji täsir edýär. Bu arhimed güýjüni FA diýip belläliň.
FA = P0 – P
Arhimed güýji bölünip çykan suwuklygyň ýa-da gazyň agramyna deňdir. Başgaça ýazsak, FA = msuw g. Bu ýerde msuw bölünip çykan suwuklygyň massasy.
Bu ýerde bölünip çykan suwuň göwrümi, suwuň dykyzlygy, erkin gaçma tizlenmesi, başgaça aýdylanda täjiň suwuklyga çümdürilen böleginiň göwrümi.
Biz täji dolulygyna çümdüripdik. Indi täjiň göwrümini kesgitlesegem bolar.
Täjiň göwrümini bilenimizden soň bize onuň dykyzlygyny kesgitläýmek galýar. Eger tapan dykyzlygymyz altynyň dykyzlygy bilen gabat gelse, täjimiziň altyndan ýasalandygy bolar.
Altynyň dykyzlygyny islendik tablisadan alyp, çykaran netijämiz bilen deňeşdirip bileris.
Haladym
()
Shooter12-06-2015
kynam dal ekeni
Mergen15-06-2015
Buda bolup biler
Perhat07-07-2015
bah


text:
Harby ulagly esgerler Zimbabweniň paýtagty Harareniň esasy binalarynyň daşynda ýerleşdirildi, ýurduň goşuny munuň “harby agdarylyşyk däldigini” aýdýar.
15-nji noýabrda harbylar özleriniň prezident Robert Mugabeniň daşyndaky “jenaýatçylary nyşana almak” boýunça çäre görýändigini aýtdylar.
Milli telewideniýede eden çykyşynda harbylar 93 ýaşly lideriň we onuň maşgalasynyň “howpsuz we sagdygyny” habar berdiler.
Gijäniň dowamynda Hararede partlamanyň we okuň sesi eşidildi.
ABŞ-nyň Zimbabwedäki ilçihanasy “dowam edýän syýasy durnuksyzlyk” sebäpli amerikan raýatlaryna öz öýlerinde galmagy teklip etdi. Britaniýanyň ilçihanasy şuňa meňzeş duýduryş ýaýradyp, “adaty bolmadyk harby aktiwlige” salgylandy.
Soňky ýagdaýlar Zimbabweniň häkimiýet başyndaky partiýasynyň Mugabeniň mirasdüşeriniň daşyndaky hereketleriň dowamynda ýurduň goşun generalyny dönüklikde aýyplamagynyň yzýany ýüze çykdy.
Robert Mugabe dünýäde iň garry döwlet baştutany bolup, Zimbabweni 1980-nji ýylda ýurduň azlykdaky ak ilatyndan garaşsyzlygyny yglan edeli bäri dolandyrýar.


text: Dünýäde adaty bolmadyk tebigy gözellikleriň arasynda Kanadanyň Britan Kolumbiýasy ştatyndaky “tegmilli” köl öňdäki orunlary eýeleýär. Similkamin jülgesiniň gündogarynda Osuýus şäheriniň golaýyndaky bu köle ýerli halk “Stained Lake” (tegmilli köl) diýýär. Kliluk diýlip hem atlandyrylýan ýata suwly köl şor we minerallara baý bolmagy bilen tapawutlanýar. Onuň suwunda kümüş, kalsiý, titan, natriý we beýleki birnäçe mineral bar. Tomsuna suwuň iň köp bugarýan wagty, onuň ýüzi bölek-bölek tegmilli ýaly bolup görünýär. Her tegmil başgaça reňkli bolýar. Halka görnüşli tegmilleriň şekili, ululygy, reňki yzygiderli üýtgeýär. Suwuň bugarmagy netijesinde azalyp, kölüň içinde peýda bolýan ýodalar ak, ýaşyl, sary we gök reňkli “menekleri” has ýakyndan görmäge mümkinçilik berýär. Bu täsin kölüň suwunyň saglyga peýdasy uludyr. Adamlar onuň şypaly suwundan irki döwürlerden bäri peýdalanýarlar. Bu täsin köli görmäge barýanlaryň sany ýylsaýyn artýar.


text:
Bir ýurduň patyşasynyň pälwanlykda, atarmanlykda, çaparmanlykda, görk-görmekde öňüne erkek göbeklerini geçirmeýän bir ogly bar eken. Onuň adyna Syýahat diýer ekenler. Günlerde bir gün, Syýahat ýigit ýetipdir. Ol dädesiniň köşgüne baryp: – Däde, adym Syýahat bolsa-da, gören-bilen ýurdum ýok. Ýigit çykdym. Rugsat berseň syýahata ugrajak – diýipdir. Dädesi ýeke ogul bolansoň, şunça göýbermejek bolupdyr. Ogly etmändir. Ahyry oglunyň gerek-ýarak harjyny taýýar edip, ýola salypdyr. Goý, Syýahat ýoly külterläp gidibersin. Habary Köneürgençden alalyň.
Şol wagt Köneürgenç uly ýurt eken. Han ýerinde hany, beg ýerinde begi, daýhan ýerinde daýhany bar eken. Hemme zady tükel bu ýurduň bir ýetmezi bar eken. Her ýyl altmyş-ýetmiş adam ýurtdan gürüm-jürüm bolýan eken. Ol adamlaryň nirä ýitirim bolýanyny hiç kim bilmez eken. Bir güni syýahata ugran Syýahat Köneürgenje gelipdir. Görse owadan şäher. Ol köçeme-köçe aýlanyp çykypdyr. Emma şeýle owadan şäherde erkana gülüp-oýnap ýören adama gözi düşmändir. Syýahat munuň sebäbini adamlardan sorapdyr. Olar: – Her ýyl altmyş-ýetmiş adam ýitýär. Sebäbini bilýän ýok – diýip, jogap beripdirler.
Syýahat göwni päk, kalby arassa ýigitdi. Syýahat etmegini bes edip, ýitýän adamlaryň sebäbini bilmek üçin şol ýerde galypdyr. Her gün köçeme-köçe aýlanypdyr. Bir ýerde deşik, köne gala bolsa aýlanyp çykypdyr. «Agtaran – tapar» diýen söz bar. Bir gün Syýahat şäheriň çetinde aýlanyp ýörkä, deşikden bir aždarhanyň çykanyny görüpdir-de, bukulyp «Indi näderkä…» diýip, oturyberipdir. Aždarha bolsa bir silkinip gyz bolupdyr. Gyz oýnap-gülüp, keýpden çykandan soň, ýene bir silkinip, aždarha öwrülip deşige girip gidipdir. Syýahat şäheriň ähli adamlaryny aždarhanyň çykan deşiginiň agzyna ýygnapdyr. Olara: – Meni şu deşikden sallaň – diýipdir.
Syýahat deşikden aşak düşüp görse, ýeriň aşagy uly bir galamyş. Bir jaýyň içinde bir gyz oturan eken. Onuň beýle ýanynda aždarha uklap ýatan eken. Gyz Syýahaty görüp, gaty gorkupdyr. Ol: – Bu ýere janly-jandar gelyän däldir. At gelse toýnakdan, guş gelse ganatdan, adam gelse kelleden aýrylýandyr. Sen bu ýere nädip düşdüň? Aždarha oýansa, seni iýer. Oýanmanka şu ýerden git – diýip özelenipdir. Gyzyň beýle aglanyny görmedik ýigit. Oňa dözmän uklap ýatan aždarhanyň kellesini pyzlawyk kädä dönderipdir. Gyz oglanyň batyrlygyny görüp, janlanypdyr.
Ol: – Sen aždarhanyň urkaçysyny öldürdiň. Erkegi daşarda gezip ýör. Ony hem öldür - diýipdir. Syýahat şol gün ýeriň aşagynda galyp, erkek aždarhanyň gelerine garaşypdyr. Aždarha ertesi gelipdir. Syýahat onuňam kellesini gele-gelmäne pyzlawuk kädä dönderipdir. Iki aždarha ölenden soň gyz arkaýyn bolup, Syýahata aždarhanyň hazynalaryny görkezipdir. Aždarhalaryň ýeriň aşagynda kyrk sany hazynaly jaýy bar eken. Syýahat gyzy ýeriň aşagynda goýup, öldüren aždarhalaryndan iki kemerlik tasma alyp ýokary çykypdyr. Köneürgenjiň adamlary Syýahata uly hormat goýupdyr. Ýurduň patyşasy tagtyny oňa beripdir.
Syýahat ýurduň iň gowy ussalaryny çagyryp, aždarhanyň şol eýelän deşiginiň üstünde uly minara saldyrypdyr. Aždarhanyň ýanyndaky gyz hüýr-peri gyz eken. Syýahat uly toý tutup, ony özüne aýal edip alypdyr. Oňa: – Bu şäher seniň şaheriň. Aždarhadan alan mal-mülküm hem seniňki. Şäher seniň adyňa Hüýr Genji bolsun! – diýipdir. Şondan soň, kem-kemden «Hüýr Genç», «Ürgenç» bolupdyr. Syýahat bolsa adyl patyşa bolypdyr. Syýahat Köneürgenji dädesiniň ýurduna birleşdirip, uzak ýyl bagtly ömür sürüpdirler.
Ürgenç adynyň gelip çykyşy barada rowaýat
Bir ýurduň patyşasynyň pälwanlykda, atarmanlykda, çaparmanlykda, görk-görmekde öňüne erkek göbeklerini geçirmeýän bir ogly bar eken. Onuň adyna Syýahat diýer ekenler. Günlerde bir gün, Syýahat ýigit ýetipdir. Ol dädesiniň köşgüne baryp: – Däde, adym Syýahat bolsa-da, gören-bilen ýurdum ýok. Ýigit çykdym. Rugsat berseň syýahata ugrajak – diýipdir. Dädesi ýeke ogul bolansoň, şunça göýbermejek bolupdyr. Ogly etmändir. Ahyry oglunyň gerek-ýarak harjyny taýýar edip, ýola salypdyr. Goý, Syýahat ýoly külterläp gidibersin. Habary Köneürgençden alalyň.


text:
Ýüpekçilik türkmen halkynyň gadymdan gelýän hünärleriniň biridir. Ene-mamalarymyz asyrlaryň dowamynda ýüpekçilik işiniň milli däplerini nesilden-nesle geçiripdirler. Gün nuruna öwşün atyp duran, owadan ýüpek matalaryň we halylaryň taýýarlanylyşynyň syrlaryny häzirki günlere ýetiripdirler. Ene-mamalarymyz pileden inçe süýümler alyp, el güýçleri bilen gatlap egripdirler. Olaryň ýörite ýüpek egirýän ikleri bolupdyr. Inçeden egrilen ýüpek tebigy boýag bilen boýalypdyr, soňra dokalypdyr. XVIII–XX asyrlarda güneşli Diýarymyzyň ähli künjeklerinde mata dokmaçylygy giň gerim bilen ösdürilipdir. Bu döwürde keteni, elwan, nah, biz, alaça, ýüň, ýüpek we beýleki matalar, deri we possun önümleri dokma senetçiliginde esasy orun eýeläpdir. Jahankeşde Gulibef de Blokwiliň öz ýatlamalarynda: “Türkmen zenanlarynyň jemgyýetdäki mertebesiniň örän belent bolşy ýaly, olaryň dokaýan ýüň, ýüpek, nah matalary hem iňňän ýokary hillidir” diýip, bellemegi milli senetçiligiň nepis sungat derejesine ýetirilendiginden habar berýär. Geçen asyrda öý şertlerinde dokalan dürli reňkli çäkmenlik, ýüň, begres, şeýle hem gyrmyzy keteni, sary çyzyk geçen gyzyl çepbetow, ak çyzyk geçen gyzyl alatow, gyrasaryly, kiçi tärim-öýjükli, gök-gyzyl we gyrmyzy-benewşe alaça, gyralaryndan inçe sary we goýy gök çyzyklar geçen gyzyl gije-gündiz, ýerligi gyzyl ýüpekden, argajy bolsa gök nahdan dokalan sowsany matalar meşhur bolupdyr.
Häzirki döwürde ýurdumyzda ýüpekçilik pudagynyň ösdürilmegine uly ähmiýet berilýär. Ýüpek gurçugyndan alynýan pile hasylynyň mukdaryny artdyrmak boýunça işler amala aşyrylýar. Ýüpegi gaýtadan işleýän kärhanalary gymmatly, ýokary hilli çig mal bilen üpjün etmekde tut agaçlaryny ösdürip ýetişdirmek möhüm ähmiýete eýedir. Tut agajynyň ýapraklary ýüpek gurçuklarynyň esasy iýmiti bolup durýar. Ýöriteleşdirilen ekin meýdanlarynda, şeýle hem daýhan birleşikleriniň ençemesinde her ýyl tut agaçlarynyň müňlerçe nahallary ekilýär. Ekerançylyk ýerleriniň gyrasynda tut agaçlarynyň ekilmegi pagtany, beýleki oba hojalyk ekinlerini epgekli ýelden goraýar. Bu agaç suwaryş kanallarynyň kenarlarynyň berkleşmegine we daşky gurşawyň ekologiýa abadançylygynyň üpjün edilmegine hem ýardam berýär.
Ýurdumyzyň ýüpekçilik pudagyny has-da ösdürmek boýunça işler maksatnamalaýyn alnyp barylýar. Häzir türkmen ýüpegi dünýä bazarynda bäsleşige ukyply önüme öwrüldi. Daşary ýurtly we türkmen hünärmenleriniň gatnaşmagynda gurlan kärhanalar, hususan-da, ýüpek kelepleýji fabrik, panbarhat öndürýän fabrik döwrebap ýokary tehnologiýaly enjamlar bilen üpjün edilendir. Döwlet Baştutanymyzyň dokma pudagyny ösdürmek boýunça öňde goýan wezipelerine laýyklykda ýokary hilli türkmen ýüpeginiň görnüşleri we öndürilýän möçberi durnukly artýar, şol sanda daşary ýurtlaryň önüm öndürijileriniň harytlarynyň ornuny tutýan taýýar önümleriň täze görnüşleri taýýarlanylýar. Pudak üçin ýüpek gurçugynyň tohumynyň zerur bolan möçberini öndürmek maksady bilen, 2015-nji ýylda Lebap welaýatynyň “Welaýatýüpek” önümçilik birleşiginiň binýadynda bir ýylda 500 kilogram ýüpek gurçugynyň tohumyny öndürýän täze zawod guruldy. Türkmenistanyň Dokma senagaty ministrliginiň “Türkmenýüpek” ýapyk görnüşli paýdarlar jemgyýeti tarapyndan öndürilýän önümleri içerki sarp edijilere ýetirilýär hem-de daşary ýurtlara ugradylýar.
Hormatly Prezidentimiz milli däpleri dowam edip hem-de önümçilikde öňdebaryjy tehnologiýalary peýdalanyp, ýurdumyzyň ýüpekçilik pudagyny ösdürmek, ony häzirki zaman senagat derejesine çykarmak boýunça yzygiderli çäreler geçirmegiň wajypdygyny nygtap belleýär. Oba ilatynyň ýüpekçilige bolan gyzyklanmasy ýylsaýyn artýar.
Dokma senagatynyň döwrebaplaşdyrylmagyna ägirt uly maýa goýumlaryň gönükdirilmegi netijesinde, bu pudagyň önümçilik kuwwatlygy barha artýar. Bu kärhanalar kuwwatly dokma senagaty bolan döwlet hökmünde ornuny berkidýän hem-de dünýä bazarynda mynasyp orny eýeleýän ýurdumyzyň mümkinçiligini aýdyň görkezýär. Iň oňat inženerçilik çözgütleri esasynda hem-de tehnikanyň iň täze gazananlary bilen enjamlaşdyrylan, pudagyň soňky ýyllarda bina edilen onlarça täze kärhanalary munuň aýdyň mysalydyr.
Aşgabadyň dokma toplumynda sebitde ilkinji gezek uly möçberlerde aňrybaş önümiň – pagta süýüminden we poliesterden garyşyk ýüplüginiň hem-de garyşyk reňkli dürli matalaryň, şeýle-de nah matalaryň önümçiligi ýola goýuldy. 2013-nji ýylda täze önümçilik hataryny açyp we şol birwagtda ýokary hilli nah matalardan we tüýjümek önümlerden öý dokma önümleriniň önümçiligi ýola goýuldy.
Bu yzygiderli önümçiligiň tamamlanan tapgyry bolan täsin kärhanalar bolup, öz gurluşy we taýýarlanyş tehnologiýasy boýunça bir wagtda eksporta niýetlenen dürli önümleri çykarmaga ukyplydyr. Dokma toplumynyň her biriniň ýanynda hereket edýän tejribe bölümleriniň binýadynda çeperçilik we bezeg taýdan milli däplere döredijilikli üns bermek arkaly modelirlemegiň we gözellik döretmegiň milli mekdebi üstünlikli ösdürilýär. Nah ýüplük, matalar, taýýar tikin we trikotaž önümleri, çagalar we ulular üçin jinsi lybaslaryň giň görnüşleri, ýüpek ýüplük we sapaklar, panbarhat, milli keteni matalary we elde dokalan täsin ýüpek halylar ýurdumyzyň dokma pudagynyň kärhanalarynda öndürilýän uly islegli harytlardyr.
Biz milli ykdysadyýetimizi ösdürmekde, täze önümçilik pudaklaryny döretmekde uly tagallalar edýän Gahryman Arkadagymyzyň ähli başlangyçlarynyň rowaç bolmagyny arzuw edýäris!
Leýla ERGEŞOWA,
S. A. Nyýazow adyndaky
TOHU-nyň mugallymy.


text:
TOPH taslamasynyň nobatdaky tapgyryna badalga berilmegi, şeýle hem Türkmenistan-Owganystan-Pakistan (TOP) ugry boýunça elektrik geçiriji hem-de optiki-süýümli aragatnaşyk ulgamlarynyň düýbüniň tutulmagy mynasybetli dabaranyň barşynda resminamalara gol çekmek dabarasy boldy.
Türkmenistanyň Hökümetiniň, Owganystan Yslam Respublikasynyň Hökümetiniň hem-de Pakistan Yslam Respublikasynyň hökümetiniň arasynda Türkmenistan-Owganystan-Pakistan elektrik geçirijisi barada hökümetara Ylalaşygyna hem-de Türkmenistan-Owganystan-Pakistan-Hindistan gaz geçirijisinniň taslamasy boýunça kabul ediji döwletiň Hökümeti bilen Ylalaşygyň baş şertlerine gol çekildi.
©Seýsmiki Taýdan Durnukly Gurluşygyň Ylmy-Barlag Instituty


text:
Türkmenistan ÝB-niň Merkezi Aziýa sebiti boýunça umumy syýasatynda möhüm orun eýeleýär we Merkezi Aziýa bilen hyzmatdaşlyk boýunça Ýewropa strategiýasynda aýratyn orun eýeleýär. Media-Turkmen ORIENT habarlar agentliginiň habar berşi ýaly, bu barada ÝB-niň Aşgabatdaky kontakt býurosynyň ýolbaşçysy Lýubimor Frebort Ýewropa güni mynasybetli gutlag çykyşynda belledi.
Köpugurly türkmen-ýewropa hyzmatdaşlygyna baha bermek bilen ÝB-niň resmi wekili ÝB-niň Merkezi Aziýa üçin strategiýany işläp düzmekde ýurda aýratyn ähmiýet beriljekdigini aýtdy. Aşgabatda bilen Brýusseliň aragatnaşygy dürli ugurlar boýunça — syýasy, ykdysady, ynsanperwer hyzmatdaşlyk ösdürilýär.
Frebortyň habar berşi ýaly, ýakyn hepdede Aşgabatda syýasat we howpsuzlyk meseleleri boýunça ÝB bilen Merkezi Aziýanyň arasynda her ýylda ýokary derejede geçirilýän gepleşikleri geçirmeklik meýilleşdirilýär. Bu gural sebit bilen ÝB-niň arasynda yzygiderli syýasy geňeşmeleriň möhüm bölekleriniň biridir.
Frebortyň şeýle hem belleýşi ýaly, ykdysady ugurda ÝB bilen Türkmenistanyň hyzmatdaşlygy söwda, energetika we ulag ulgamlarynda alnyp barylýar. Mälim bolşy ýaly, Ýewropa Bileleşigi Türkmenistanyň iri söwda hyzmatdaşlarynyň üçlügine girýär. Özara haryt dolanyşygy 1,6 mlrd ýewro barabardyr.
Özara gatnaşyklaryň energetika ugry babatda aýdylanda, diplomat ÝB-niň energetika howpsuzlygy strategiýasynda Türkmenistana aýratyn orun berilýändigini, iki tarapyň hem türkmen uglewodorod serişdelerini ýewropa bazarlaryna çykarmaklyga gönükdirilen Transhazar gaz geçirijisiniň taslamasyny durmuşa geçirmeklige tagallalaryny belledi.
«Ýakynda işe girizilen Türkmenbaşy deňiz porty, gürrüňsiz, Ýewropa bilen Aziýany birleşdirmekde möhüm halka öwrüler» diýip, Frebort nygtady.


text:
PHP
PHP[üýtget | edit source]
- HTML kodlarynyng arasynda ulanylylyp bilinyan, esasan hem Web gelisdirmede ginisleyin ulanylyan script dilidir.
<?php
PHP, HTML kodlarynyng arasynda ya-da ozbashdak ulanilanda shu taglering ( : tag yapilyar) icinde yazylyar.
?>
PHP kop wagtdan bari ulanylyp gelinyan dinamik web programirleme dilidir. Wagtyn gecmegi bilen webde kop sanly tehnologiyar we softwarelar (PHP Framework) peyda boldy. Bularyn kopisi PHP ulanylyp yazylandyr. Bu frameworklerin maksady gysga wagtyn icinde kop isi yerine getirmekdir.
Asakda bu frameworklerden kabirleri:
Daşarky çykgytlar[üýtget | edit source]
- Официальный сайт PHP (iňlis dilinde)
- Руководство по PHP (rus dilinde)
- PHP
- Вышла альфа-версия php 5.5
- snippets.su(rus dilinde)


text:
Öwrenmeli siziň üçin, öý şertlerinde ulanylýan kompýuteriňizi dürli wirus howpundan gorap saklaýan we munuň üçin hiç hili pul soramaýan antiwiruslaryň sanyny taýýarlady.
Töleg esasynda goraýan antiwiruslar esasan korporatiwler üçin niýetlenendir. Şonuň üçin goşmaça pul töläp, öý kompýuterlerine antiwirus oturtmak gerek däl.
1. AVG AntiVirus FREE
AVG AntiVirus FREE – antiwirus programmasy iň bir meşhur antiwirus programmalarynyň biridir. Bu programmany dolandyrmak aňsat. Bu antiwirus programmasy wiruslary aňsat tapyp bilýär, emma bu programma fişingden goranyp bilmeýär.
2. Avira Free Security Suite
SeLabs tarapyndan öňe saýlanylan antiwiruslaryň biri bolup, wiruslardan we fişingden gowy gorap saklap bilýär. Emma bu programmany ulanmak biraz kyn.
3. Bitdefender Antivirus Free Edition
Bitdefender tarapyndan hödürlenen mugt antiwirus bolup, “2017-nji ýylyň iň gowy antiwirusy” adyna eýe boldy. Kompýuteri ähli wiruslardan gowy gorap bilýär.
4. Avast Free Antivirus
Avast Free Antivirus programmasyny 400 million adam ulanýar. Bu antiwirus mugt bolup, kompýuteri ähli wiruslardan gorap saklaýar.
5. Kaspersky Free
Kaspersky Lab tarapyndan işlenilip düzülen, iň bir güýçli mugt antiwiruslaryň biridir. Bu programma kompýuteri ähli wiruslardan gorap saklaýar.
Bu tema peýdalymy? Pikirleriňi teswirlerde görkez.
556 gezek okaldy


text:
Ýörelge 1. Resmi statistika demokratik jemgyýetiň maglumatlar ulgamynyň çalşyryp bolmajak bölegi bolup, dolandyryş edaralaryna, ykdysady subýektlere we jemgyýetçilige ykdysady, demografik, sosial we ekologik ýaýrawlaryndaky ýagdaý barada maglumatlary berýär. Şu maksat bilen, amaly peýdalylygyň talaplaryny kanagatlandyrýan resmi statistik maglumatlar adalatlylyk esasynda raýatlaryň hemmelere elýeterli maglumatlara bolan hukugynyň ornaşdyrylmagynyň bähbitleri üçin resmi statistika edaralary tarapyndan ýygnalmalydyr we ýaýradylmalydyr.
Ýörelge 2. Resmi statistika bolan ynamy saklamak üçin statistika edaralarynyň, ylmy ýörelgeleri we hünärmenlik edebiniň kadalaryny goşmak bilen, berk hünärlik çemeleşmelerine esaslanyp, statistik maglumatlary ýygnamagyň, işläp taýýarlamagyň, saklamagyň we ýaýratmagyň usullary we düzgünleri baradaky çözgütleri kabul etmekleri zerurdyr.
Ýörelge 3. Maglumatlaryň dogry düşünilmegine ýardam etmegiň bähbitleri üçin statistika edaralary statistik maglumatlaryň çeşmeleri, staistik usullary we düzgünleri babatyndaky maglumatlary ylmy standartlaryna laýyklykda bermelidirler.
Ýörelge 4. Statistika edaralarynyň statistik maglumatlarynyň ýalňyş düşünilmegi ýa-da nädogry peýdalanylmagy hakynda teswirleme bermäge hukuklary bardyr.
Ýörelge 5. Statistik maksatlary üçin maglumatlar çeşmeleriň ähli görnüşlerinden, ýagny statistik gözegçiliklerinden ýa-da administratiw binýatlardan alnyp bilner. Statistika edaralary çeşmäni hil, öz wagtyndalyk, çykdajylar we respondente düşýän iş ýüki nukdaý nazaryny göz öňünde tutup saýlamalydyrlar.
Ýörelge 6. Statistik taýdan işläp taýýarlamak üçin statistika edaralary tarapyndan ýygnalan hususy maglumatlar, olaryň fiziki ýa-da ýuridiki şahslara degişlidigine garamazdan, berk ýaşyrynlyk häsiýetine eýe bolmalydyrlar we diňe statistik maksatlar üçin peýdalanmalydyrlar.
Ýörelge 7. Statistika ulgamlarynyň işini kadalaşdyrýan kanunlar, kadalar we çäreler aç-açan bolmalydyrlar.
Ýörelge 8. Statistika ulgamynyň işiniň yzygiderliligini we netijeliligini üpjün etmek üçin ýurduň içindäki statistika edaralarynyň arasyndaky utgaşdyrmak işiniň uly wajyp ähmiýeti bardyr.
Ýörelge 9. Halkara konsepsiýalarynyň, klassifikasiýalarynyň we usullarynyň her bir ýurduň statistika edaralary tarapyndan peydalanylmagy, ähli resmi derejelerde statistik ulgamlaryň işiniň ylalaşykly we netijeli bolmagyny üpjün etmäge ýardam edýär.
Ýörelge 10. Statistik ulgamynda ikitaraplaýyn we köptaraplaýyn hyzmatdaşlyk ähli ýurtlarda resmi statistikanyň ulgamyny kämilleşdirmäge ýardam edýär.
______________________________________
* Birleşen Milletler Guramasy. A/RES/68/261, Baş Assambleýa, altmyş sekizinji sessiýa, gün tertibiniň 9 punkty.
BMG Baş Assambleýasynyň 2014-nji ýylyň 29-njy ýanwarynda kabul eden rezolýusiýasy [baş komitetlere geçirmezden (A/68/L.36 и Add.1)]


text:
30 Nisan 2015 Perşembe
Türkmenistan - BMG
Türkmen paýtagtynda Türkmenistanyň Hökümetiniň BMG-niň Bosgunlaryň işleri baradaky Ýokary komissarynyň müdirligi bilen bilelikde guran Merkezi Aziýa migrasiýa akymlary meseleleri boýunça iki günlük okuw maslahaty öz işini tamamlady. Duşuşyga ýurdumyzyň degişli ministrlikleriniň we pudak edaralarynyň, milli habar beriş serişdeleriniň wekilleri gatnaşdylar.
Okuw maslahatynyň barşynda ählumumy abadançylygyň bähbidine tutuş dünýäde parahatçylygy berkitmek işine ägirt uly goşant goşmak bilen, türkmen döwletiniň Bitaraplyk syýasatyny yzygiderli ýöredýän hormatly Prezidentimiz Gurbanguly Berdimuhamedowyň ylalaşdyryjylyk syýasatyna ýokary baha berildi. Milli Liderimiziň Birinji jahan urşunda iri söweşleriň biri — Çanakgalada bolup geçen söweşiň 100 ýyllygyna bagyşlanyp, ýakynda Türkiýede geçirilen hatyra çärelerine gatnaşmagy hem bu syýasatyň ynsanperwerligini hem-de ählumumy howpsuzlyga we durnuklylyga bolan gyzyklanmany alamatlandyrýar.
Şunuň bilen baglylykda, maslahata gatnaşyjylar Türkmenistan — BMG gatnaşyklarynyň ynsanperwer ulgam ýaly möhüm ugrunda gatnaşyklarynyň netijelidigini kanagatlanma bilen bellediler. Bu ulgamda gatnaşyklar häzir täze mazmuna eýe boldy. Hususan-da, BMG-niň Bosgunlaryň işleri baradaky Ýokary Komissarynyň Maksatnamasynyň Ýerine ýetiriji Komitetiniň hemişelik agzasy bolmak bilen, Türkmenistan bosgunlara kömek bermek we olaryň hukuklaryny goramak boýunça maksada gönükdirilen işleri geçirip we bu ugurda anyk ädimleri ätmek bilen dünýä bileleşiginiň tagallalaryna mynasyp goşandyny goşýar.
Çykyş edenler öz çykyşlaryny bosgunlaryň we raýatlygy bolmadyk adamlaryň meselelerini çözmekde dünýä we milli tejribesiniň seljermesine, şunda halkara guramalarynyň eýeleýän ornuna, degişli ugurda köpýyllyk hyzmatdaşlygyň ösüşine we ylalaşylan hereketleri işläp taýýarlamaga, göçýänleriň ýurda girmeginiň we olaryň serhetýaka gözegçiliginiň belli bir ulgamyny döretmäge bagyşladylar. Şol ulgam migrasiýa akymlaryny netijeli dolandyrmagyň zerur bolan derejesini üpjün edýär.
Ýurdumyzda bu ugurda geçirilen möhüm we netijeli işler hökmünde «Bosgunlaryň hukuk ýagdaýy hakynda» we «Apatridleriň derejesi hakynda» Konwensiýalarda göz öňünde tutulan borçnamalary ýerine ýetirmek, şeýle hem ýurdumyzyň çäginde ýaşaýan bosgunlaryň we raýatlygy bolmadyk adamlaryň ähli hukuklardan peýdalanyp bilmegi üçin türkmen döwletiniň Baştutanynyň Karary bilen, raýatlygy bolmadyk adamyň we bosgunyň şahadatnamasynyň we ýol resminamasynyň, ýaşamak üçin görnüşiň täze nusgalary güýje girizildi. Bu resminamalar ICAO (Raýat awiasiýasynyň halkara guramasy) standartlaryna doly laýyk gelýär. Umuman, bu çäreler halkara ynsanperwer hukugynyň kadalaryny iş ýüzünde amala aşyrmak babatda oňyn tejribe bolup durýar.
Duşuşygyň ahyrynda bu ýere ýygnananlar şu günki maslahatyň gün tertibine girizilen meseleleriň gyzyklanma bilen ara alyp maslahatlaşylmagynyň migrasiýany milli, sebit we halkara derejelerinde kadalaşdyrmak babatda ählumumy meseleleri çözmäge ýardam etjekdigine ynam bildirdiler.
Kaydol: Kayıt Yorumları (Atom)


text:
Türkmenistan we Iordan Haşemit Patyşalygy hyzmatdaşlygyň ileri tutulýan ugurlaryny maslahatlaşdylar
2018-nji ýylyň 4-5-nji aprelinde Türkmenistanyň wekiliýeti Iordan Haşemit Patyşalygynda gulluk iş saparynda boldular. Ýurduň daşary syýasat edarasynyň saýtynda habar berlişi ýaly, 4-nji aprelde Amman şäherinde Daşary syýasat edaralarynyň arasynda syýasy geňeşmeler boldy. Bu syýasy geňeşmelere Iordan tarapyndan bu ýurduň Daşary işler we ekspatriantlar ministrliginiň Baş Sekretary Zaýed Al Loziniň ýolbaşçylygyndaky topar gatnaşdy. Geňeşmeleriň barşynda ikitaraplaýyn gatnaşyklaryň...


text:
Türkmenistanyň halk ÿazyjysy Magtymguly baÿragynyň eÿesi Kerim Gurbannepesow 1929-njy ÿylda Gökdepe etrabynyň Ÿylgynly obasynda daÿhan maşgalasynda eneden bolÿar.Obada 7-ÿyllyk orta mekdebi gutarÿar.Uruş döwrüniň agyr günleri Kerimi Tejene eltÿär.Ol Tejen etrap gazetinde “Ÿaş kommunistde” öz goşgularyny çykardÿar.1949-njy ÿylda Kerim goşun hataryna çagyrylÿar.Bu ÿerdede ol poeziÿa b/n meşgullanmagy dowam edÿär.
Goşun, soldat durmuşy hakda ÿazan onlarça goşgulary “Ÿaş kommunist”, “Sowet Türkmenistany” gazetlerinde çap edilÿär.Ol goşun gulugyny 1951-nji ÿylda gutaryp, 1952-nji ÿylda žurnalistik kärine dolanyp ÿaşKerim Gurbannepesowyň terjime eden ululy-kiçili 250 töweregi eserleri Türkmenistanda terjime edebiÿatynyň altyn hazynasyna girÿär.Türkmenis tanyň halk ÿazyjysy Sahy Jepbarow şeÿle diÿÿär:
“K.Gurbannepesow goşgularynyň köpüsi dörände öz nepis sazy bile dünÿä inen,bize şol ajaÿyp heňi tapaÿmak galÿar.Ol heňem başga ÿerde däl-de, halkyň içinde öňden ÿaşäp ÿören äheňleriň,heňleriň arasyndan gözlemeli.”
K.Gurbannepesow diňe bir poema, goşgular ÿazmak b/n çäklenmän publistika, proza eserlerini hem ÿazÿar. K.Gurbannepesow Türkmen halkynyň aňynda, kalbynda ajaÿyp şahyr hökmünde baky ÿaşar.
1954-nji ÿylda onuň çalt ösÿän şahyrdygyny subut edÿän goşgular ÿygyndysynyň ikinjisi çap edildi.Kerim Gurbannepesow ellinji ÿyllaryndan başlap, öz eserlerini yzly-yzyna çap edip başlaÿar.”Güÿjümiň gözbaşy”(1952),”Soldat ÿüregi “(1953) “Maşgala mekdep”(1954) “Ÿalta we bagt”(1955),”Taÿmaz baba”(1957),we ş.m goşgulary ÿazÿar. (çeşme: Türkmen edebiýaty 9-synp 441-sahypa)


text:
Türkmenistanyň tebigaty
Türkmenistanyň tebigaty baý we özboluşlydyr. Türkmenistany güneşli ýurt diýip ýerlikli belleýärler. Ýylyň dowamynda ol 250 gün gök asmanymyzda şöhle saçyp durýar.Türkmenistanyň özboluşly ekoulgamlary, haýwanat we ösümlik dünýäsiniň müňlerçe görnüşleri bar, bu görnüşleriň ençemesi diňe türkmen topragynda duş gelýär. Häzirki wagtda ýurduň çäginde biodürlüligiň, esasan hem Türkmenistanyň Gyzyl kitabyna girizilen ösümlikleriň we haýwanlaryň seýrek duş gelýän görnüşleriniň sanyny dikeltmek boýunça işleri amala aşyrýan 9 sany döwlet tebigy goraghanalary hereket edýär.